Avis juridique important

|

31999D0191

1999/191/ΚΕΠΠΑ: Απόφαση του Συμβουλίου της 9ης Μαρτίου 1999 για τη συμπλήρωση της κοινής δράσης 95/545/ΚΕΠΠΑ, η οποία υιοθετήθηκε από το Συμβούλιο βάσει του άρθρου Ι.3 της συνθήκης για την Ευρωπαϊκή Ένωση, όσον αφορά τη συμμετοχή της Ευρωπαϊκής Ένωσης στις διαρθρώσεις εφαρμογής της ειρηνευτικής συμφωνίας για τη Βοσνία- Ερζεγοβίνη

Επίσημη Εφημερίδα αριθ. L 063 της 12/03/1999 σ. 0005 - 0005

ΑΠΟΦΑΣΗ ΤΟΥ ΣΥΜΒΟΥΛΙΟΥ της 9ης Μαρτίου 1999 για τη συμπλήρωση της κοινής δράσης 95/545/ΚΕΠΠΑ, η οποία υιοθετήθηκε από το Συμβούλιο βάσει του άρθρου Ι.3 της συνθήκης για την Ευρωπαϊκή Ένωση, όσον αφορά τη συμμετοχή της Ευρωπαϊκής Ένωσης στις διαρθρώσεις εφαρμογής της ειρηνευτικής συμφωνίας για τη Βοσνία-Ερζεγοβίνη (1999/191/ΚΕΠΠΑ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο Ι.11,Εκτιμώντας:ότι, στις 11 Δεκεμβρίου 1995, το Συμβούλιο υιοθέτησε την κοινή δράση 95/545/ΚΕΠΠΑ όσον αφορά τη συμμετοχή της Ένωσης στις διαρθρώσεις εφαρμογής της ειρηνευτικής συμφωνίας για τη Βοσνία-Ερζεγοβίνη (1), η οποία παρατάθηκε, με την απόφαση 96/745/ΚΕΠΠΑ, της 20ής Δεκεμβρίου 1996 (2), έως τις 31 Δεκεμβρίου 1998 και, με την απόφαση 98/735/ΚΕΠΠΑ, της 22ας Δεκεμβρίου 1998 (3), έως τις 31 Δεκεμβρίου 1999, η οποία συμπληρώθηκε με την απόφαση 97/476/ΚΕΠΠΑ στις 22 Ιουλίου 1997 (4) και με την απόφαση 98/607/ΚΕΠΠΑ στις 26 Οκτωβρίου 1998 (5) 7ότι το Συμβούλιο, στα συμπεράσματά του της 25ης Ιανουαρίου 1999, χαιρετίζει τα αποτελέσματα της διάσκεψης ειρήνευσης της Μαδρίτης και υποστηρίζει τα συμπεράσματά της, τα οποία ανοίγουν το δρόμο για την περαιτέρω εφαρμογή της συμφωνίας του Dayton, και επιπλέον αναλαμβάνει την πλήρη του υποστήριξη στον ύπατο εκπρόσωπο 7ότι, την 1η Φεβρουαρίου 1999, η διοικούσα επιτροπή του Συμβουλίου ειρήνευσης ενέκρινε τον προϋπολογισμό του γραφείου του ύπατου εκπροσώπου για το 1999,ΑΠΟΦΑΣΙΖΕΙ:Άρθρο 1 1. Προκειμένου να καλυφθεί η συνεισφορά της Ευρωπαϊκής Ένωσης στις λειτουργικές δαπάνες που συνδέονται με την αποστολή του ύπατου εκπροσώπου το 1999, ο γενικός προϋπολογισμός των Ευρωπαϊκών Κοινοτήτων για το έτος 1999 επιβαρύνεται με ποσό έως 16 153 544 ευρώ.2. Η διαχείριση των δαπανών που χρηματοδοτούνται από το ποσό που αναφέρεται στην παράγραφο 1 υπόκειται στις διαδικασίες και τους κανόνες της Κοινότητας που εφαρμόζονται σε θέματα προϋπολογισμού.Άρθρο 2 Η παρούσα απόφαση αρχίζει να ισχύει από την ημέρα της έκδοσής της. Εφαρμόζεται έως τις 31 Δεκεμβρίου 1999.Άρθρο 3 Η παρούσα απόφαση δημοσιεύεται στην Επίσημη Εφημερίδα.Βρυξέλλες, 9 Μαρτίου 1999.Για το ΣυμβούλιοΟ ΠρόεδροςW. RIESTER(1) ΕΕ L 309 της 21. 12. 1995, σ. 2.(2) ΕΕ L 340 της 30. 12. 1996, σ. 3.(3) ΕΕ L 354 της 30. 12. 1998, σ. 4.(4) ΕΕ L 205 της 31. 7. 1997, σ. 2.(5) ΕΕ L 290 της 29. 10. 1998, σ. 3.


Avis juridique important

|

32004D0143

2004/143/ΕΚ: Απόφαση της Επιτροπής, της 13ης Φεβρουαρίου 2004, περί αναθέσεως, σε εκτελεστικούς φορείς, της διαχείρισης της κοινοτικής ενίσχυσης για προενταξιακά μέτρα, στους τομείς της γεωργίας και της αγροτικής ανάπτυξης, τα οποία εφαρμόζονται στη Δημοκρατία της Εσθονίας κατά την προενταξιακή περίοδο

Επίσημη Εφημερίδα αριθ. L 046 της 17/02/2004 σ. 0040 - 0041

Απόφαση της Επιτροπήςτης 13ης Φεβρουαρίου 2004περί αναθέσεως, σε εκτελεστικούς φορείς, της διαχείρισης της κοινοτικής ενίσχυσης για προενταξιακά μέτρα, στους τομείς της γεωργίας και της αγροτικής ανάπτυξης, τα οποία εφαρμόζονται στη Δημοκρατία της Εσθονίας κατά την προενταξιακή περίοδο(2004/143/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 1266/1999 του Συμβουλίου, της 21ης Ιουνίου 1999, σχετικά με το συντονισμό της βοήθειας προς τις υποψήφιες χώρες στο πλαίσιο της προενταξιακής στρατηγικής και για την τροποποίηση του κανονισμού (ΕΟΚ) αριθ. 3906/89(1), και ιδίως το άρθρο 12 παράγραφος 2,τον κανονισμό (ΕΚ) αριθ. 1268/1999 του Συμβουλίου, της 21ης Ιουνίου 1999, σχετικά με την κοινοτική στήριξη για τα προενταξιακά μέτρα που αφορούν τη γεωργία και την αγροτική ανάπτυξη στις υποψήφιες χώρες της Κεντρικής και Ανατολικής Ευρώπης κατά την προενταξιακή περίοδο(2), και ιδίως το άρθρο 4 παράγραφοι 5 και 6,Εκτιμώντας τα ακόλουθα:(1) Το ειδικό πρόγραμμα ένταξης για τη γεωργία και την αγροτική ανάπτυξη για τη Δημοκρατία της Εσθονίας (που εφεξής καλείται "Sapard") εγκρίθηκε με την απόφαση της Επιτροπής της 17ης Νοεμβρίου 2000(3), όπως τροποποιήθηκε τελευταία από την απόφαση της Επιτροπής της 19ης Δεκεμβρίου 2002 σύμφωνα με το άρθρο 4 παράγραφος 5 του κανονισμού (ΕΚ) αριθ. 1268/1999.(2) Η κυβέρνηση της Δημοκρατίας της Εσθονίας και η Επιτροπή, ενεργώντας εξ ονόματος της Ευρωπαϊκής Κοινότητας, υπέγραψαν στις 25 Ιανουαρίου 2001 την πολυετή χρηματοδοτική συμφωνία η οποία θεσπίζει το τεχνικό, νομικό και διοικητικό πλαίσιο για την εκτέλεση του προγράμματος Sapard, όπως τροποποιήθηκε τελευταία από την ετήσια χρηματοδοτική συμφωνία για το 2003, η οποία υπεγράφη στις 9 Δεκεμβρίου 2003 και άρχισε να ισχύει στις 11 Δεκεμβρίου 2003.(3) Για την υλοποίηση ορισμένων μέτρων που καθορίζονται στο Sapard ορίστηκε από την αρμόδια αρχή της Δημοκρατίας της Εσθονίας ένας οργανισμός Sapard, στο πλαίσιο του συμβουλίου γεωργικών μητρώων και πληροφόρησης. Το Υπουργείο Οικονομικών, εθνικό ταμείο, έχει οριστεί για τα χρηματοοικονομικά καθήκοντα που πρόκειται να ασκήσει στο πλαίσιο της υλοποίησης του Sapard.(4) Με βάση μια κατά περίπτωση ανάλυση της ικανότητας διαχείρισης εθνικών και τομεακών προγραμμάτων/έργων, των διαδικασιών δημοσιονομικού ελέγχου και των δομών όσον αφορά τα δημόσια οικονομικά, όπως προβλέπεται στο άρθρο 12 παράγραφος 2 του κανονισμού (ΕΚ) αριθ. 1266/1999, η Επιτροπή εξέδωσε την απόφαση 2001/461/ΕΚ, της 15ης Ιουνίου 2001, για την ανάθεση, σε εκτελεστικούς φορείς, της διαχείρισης της κοινοτικής ενίσχυσης για τα προενταξιακά μέτρα, στους τομείς της γεωργίας και της αγροτικής ανάπτυξης, τα οποία εφαρμόζονται στη Δημοκρατία της Εσθονίας κατά την προενταξιακή περίοδο(4) όσον αφορά ορισμένα μέτρα που προβλέπονται στο Sapard.(5) Έκτοτε η Επιτροπή προέβη σε περαιτέρω ανάλυση, σύμφωνα με το άρθρο 12 παράγραφος 2 του κανονισμού (ΕΚ) αριθ. 1266/1999, όσον αφορά το μέτρο 6 "Αναμόρφωση και ανάπτυξη χωριών" (που εφεξής καλείται "μέτρο 6") όπως προβλέπεται στο Sapard. Η Επιτροπή θεωρεί ότι, όσον αφορά επίσης τα μέτρα αυτά, η Δημοκρατία της Εσθονίας πληροί τις διατάξεις των άρθρων 4 έως 6 και του παραρτήματος του κανονισμού (ΕΚ) αριθ. 2222/2000 της Επιτροπής, της 7ης Ιουνίου 2000, σχετικά με τον καθορισμό των χρηματοδοτικών κανόνων για την εφαρμογή του κανονισμού (ΕΚ) αριθ. 1268/1999 του Συμβουλίου για την κοινοτική στήριξη για τα προενταξιακά μέτρα που αφορούν τη γεωργία και την αγροτική ανάπτυξη σε υποψήφιες χώρες της κεντρικής και ανατολικής Ευρώπης κατά την προενταξιακή περίοδο(5) καθώς και τους ελάχιστους όρους που περιλαμβάνονται στο παράρτημα του κανονισμού (ΕΚ) αριθ. 1266/1999.(6) Είναι, επομένως, σκόπιμο να αρθεί η απαίτηση της εκ των προτέρων έγκρισης που προβλέπεται στο άρθρο 12 παράγραφος 1 του κανονισμού (ΕΚ) αριθ. 1266/1999 και να ανατεθεί, όσον αφορά το μέτρο 6, στο συμβούλιο γεωργικών μητρώων και πληροφόρησης και στο εθνικό ταμείο της Δημοκρατίας της Εσθονίας η διαχείριση της ενίσχυσης σε αποκεντρωμένη βάση.(7) Επειδή όμως οι έλεγχοι που διεξήγαγε η Επιτροπή για το μέτρο 6 βασίζονται σε ένα σύστημα το οποίο δεν λειτουργεί ακόμη πλήρως όσον αφορά όλα τα σχετικά στοιχεία, ενδείκνυται να ανατεθεί η διαχείριση του προγράμματος Sapard στο συμβούλιο γεωργικών μητρώων και πληροφόρησης και στο εθνικό ταμείο, σύμφωνα με το άρθρο 3 παράγραφος 2 του κανονισμού (ΕΚ) αριθ. 2222/2000, σε προσωρινή βάση.(8) Η πλήρης ανάθεση της διαχείρισης του Sapard προβλέπεται μόνο εφόσον θα έχουν διεξαχθεί επιπλέον έλεγχοι, για να διασφαλιστεί ότι το σύστημα λειτουργεί ικανοποιητικά και θα έχουν εφαρμοστεί οι συστάσεις που ενδέχεται να εκδώσει η Επιτροπή όσον αφορά την ανάθεση της διαχείρισης της ενίσχυσης στο συμβούλιο γεωργικών μητρώων και πληροφόρησης και στο εθνικό ταμείο.(9) Στις 16 Οκτωβρίου 2003 οι εσθονικές αρχές υπέβαλαν πρόταση σχετικά με τους κανόνες επιλεξιμότητας των δαπανών σύμφωνα με το άρθρο 4 παράγραφος 1 του τμήματος Β της πολυετούς χρηματοδοτικής συμφωνίας. Η Επιτροπή καλείται να λάβει απόφαση επί του θέματος,ΑΠΟΦΑΣΙΖΕΙ:Άρθρο 1Αίρεται η απαίτηση της εκ των προτέρων έγκρισης, εκ μέρους της Επιτροπής, της επιλογής των έργων και της σύναψης της σύμβασης για το μέτρο 6 από τη Δημοκρατία της Εσθονίας, όπως προβλέπεται στο άρθρο 12 παράγραφος 1 του κανονισμού (ΕΚ) αριθ. 1266/1999.Άρθρο 2Η διαχείριση του προγράμματος Sapard ανατίθεται σε προσωρινή βάση:1. στο συμβούλιο γεωργικών μητρώων και πληροφόρησης στα πλαίσια του ρόλου του ως οργανισμού Sapard της Δημοκρατίας της Εσθονίας, στη διεύθυνση Narva mnt. 3, EE - 51009 Tartu, για την υλοποίηση του μέτρου 6 του Sapard όπως καθορίζεται στο πρόγραμμα για τη γεωργία και την αγροτική ανάπτυξη, το οποίο εγκρίθηκε με την ανωτέρω αναφερόμενη απόφαση της Επιτροπής, και2. στο εθνικό ταμείο του Υπουργείου Οικονομικών της Δημοκρατίας της Εσθονίας, στη διεύθυνση 1, Suur-Ameerika, EE - 15006 Tallinn, για τα χρηματοοικονομικά καθήκοντα που πρόκειται να ασκήσει στο πλαίσιο της υλοποίησης του Sapard για το μέτρο 6 για τη Δημοκρατία της Εσθονίας.Άρθρο 3Με την επιφύλαξη ενδεχόμενων αποφάσεων για τη χορήγηση ενίσχυσης σε μεμονωμένους δικαιούχους στα πλαίσια του προγράμματος Sapard, όσον αφορά το μέτρο 6 εφαρμόζονται οι κανόνες επιλεξιμότητας των δαπανών τους οποίους πρότεινε η Δημοκρατία της Εσθονίας με το εγχειρίδιο διαχείρισης που απέστειλε στην Επιτροπή στις 16 Οκτωβρίου 2003 και που πρωτοκολλήθηκε στην Επιτροπή με τον αριθμό AGR A/34972.Βρυξέλλες, 13 Φεβρουαρίου 2004.Για την ΕπιτροπήFranz FischlerΜέλος της Επιτροπής(1) ΕΕ L 161 της 26.6.1999, σ. 68.(2) ΕΕ L 161 της 26.6.1999, σ. 87· κανονισμός όπως τροποποιήθηκε τελευταία από τον κανονισμό (EΚ) αριθ. 696/2003 (ΕΕ L 99 της 17.4.2003, σ. 24).(3) C(2000) 3321 τελικό.(4) ΕΕ L 162 της 19.6.2001, σ. 19.(5) ΕΕ L 253 της 7.10.2000, σ. 5· κανονισμός όπως τροποποιήθηκε τελευταία από τον κανονισμό (EΚ) αριθ. 188/2003 (ΕΕ L 27 της 1.2.2003, σ. 14).


Avis juridique important

|

31996D0294

96/294/ΕΚ: Απόφαση της Επιτροπής, της 6ης Μαΐου 1996, για την περάτωση της διαδικασίας αντιντάμπινγκ σχετικά με τις εισαγωγές φουρφουρυλικής αλκοόλης, καταγωγής Λαϊκής Δημοκρατίας της Κίνας και της Ταϊλάνδης

Επίσημη Εφημερίδα αριθ. L 112 της 07/05/1996 σ. 0018 - 0019

ΑΠΟΦΑΣΗ ΤΗΣ ΕΠΙΤΡΟΠΗΣ της 6ης Μαΐου 1996 για την περάτωση της διαδικασίας αντιντάμπινγκ σχετικά με τις εισαγωγές φουρφουρυλικής αλκοόλης, καταγωγής Λαϊκής Δημοκρατίας της Κίνας και της Ταϊλάνδης (96/294/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (1), και ιδίως το άρθρο 23,τον κανονισμό (ΕΚ) αριθ. 3283/94 του Συμβουλίου, της 22ας Δεκεμβρίου 1994, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (2), όπως τροποποιήθηκε τελευταία από τον κανονισμό (ΕΚ) αριθ. 1251/95 (3), και ιδίως το άρθρο 9,Έπειτα από διαβουλεύσεις με τη συμβουλευτική επιτροπή,Εκτιμώντας ότι:Α. ΔΙΑΔΙΚΑΣΙΑ (1) Το Νοέμβριο 1994, η Επιτροπή έλαβε καταγγελία σύμφωνα με την οποία οι εισαγωγές φουρφουρυλικής αλκοόλης καταγωγής Λαϊκής Δημοκρατίας της Κίνας και της Ταϊλάνδης αποτελούν αντικείμενο ζημιογόνου ντάμπινγκ.Η καταγγελία υποβλήθηκε από την Quaker Oats Chemicals Inc., για λογαριασμό της θυγατρικής εταιρείας της στην Κοινότητα, που αντιπροσωπεύει το 80 % της κοινοτικής παραγωγής φουρφουρυλικής αλκοόλης.Η καταγγελία περιείχε επαρκή αποδεικτικά στοιχεία για το ντάμπινγκ και την εξ αυτού προκαλούμενη σημαντική ζημία, ικανά να δικαιολογήσουν την έναρξη διαδικασίας αντιντάμπινγκ.(2) Η Επιτροπή, έπειτα από διαβουλεύσεις, ανακοίνωσε, με σχετική δημοσίευση στην Επίσημη Εφημερίδα των Ευρωπαϊκών Κοινοτήτων (4), την έναρξη διαδικασίας αντιντάμπινγκ σχετικά με τις εισαγωγές που αφορούσε η καταγγελία και κίνησε έρευνα.(3) Δεδομένου ότι η Λαϊκή Δημοκρατία της Κίνας, δεν έχει οικονομία αγοράς, η καταγγέλλουσα πρότεινε, για τον καθορισμό της κανονικής αξίας, την Ταϊλάνδη ως ανάλογη χώρα με οικονομία αγοράς. Η Ταϊλάνδη θεωρήθηκε κατάλληλη επιλογή.(4) Η περίοδος της έρευνας που ελήφθη υπόψη για τον προσδιορισμό του ντάμπινγκ ήταν η περίοδος από την 1η Ιανουαρίου μέχρι τις 31 Δεκεμβρίου 1994.(5) Η Επιτροπή ενημέρωσε επισήμως τους εξαγωγείς και τους εισαγωγείς που ήταν γνωστό ότι ενδιαφέρονται, τους εκπροσώπους των χωρών εξαγωγής και την καταγγέλλουσα σχετικά με την κίνηση της διαδικασίας και έδωσε στα αμέσως ενδιαφερόμενα μέρη την ευκαιρία να γνωστοποιήσουν γραπτώς τις απόψεις τους και να ζητήσουν ακρόαση.(6) Η Επιτροπή έστειλε ερωτηματολόγια στα μέρη που είναι γνωστό ότι ενδιαφέρονται και έλαβε απαντήσεις από τον καταγγέλλοντα κοινοτικό παραγωγό, έναν εξαγωγέα στην Ταϊλάνδη και από τρεις εισαγωγείς στην Κοινότητα.(7) Η Επιτροπή διεξήγαγε έρευνες στις εγκαταστάσεις του κοινοτικού παραγωγού για να επαληθεύσει τις απαντήσεις στο ερωτηματολόγιο.Β. ΥΠΟ ΕΞΕΤΑΣΗ ΠΡΟΪΟΝ (8) Το προϊόν που καλύπτεται από την καταγγελία και την ανακοίνωση για την έναρξη διαδικασίας είναι η φουρφουρυλική αλκοόλη, χημικό προϊόν που ανήκει στην οικογένεια των ετεροκυκλικών ενώσεων που καλούνται «φουράνια». Το εν λόγω προϊόν υπάγεται στο κωδικό 2932 13 00 της ΣΟ.Γ. ΑΝΑΚΛΗΣΗ ΤΗΣ ΚΑΤΑΓΓΕΛΙΑΣ ΚΑΙ ΠΕΡΑΤΩΣΗ ΤΗΣ ΔΙΑΔΙΚΑΣΙΑΣ (9) Κατά την έρευνα, με επιστολή της 3ης Νοεμβρίου 1995, ο καταγγέλλων κοινοτικός παραγωγός ανακάλεσε την καταγγελία και ζήτησε να περατωθεί η διαδικασία αντιντάμπινγκ. Η καταγγέλουσα επικαλέστηκε αλλαγή των συνθηκών της αγοράς, η οποία συνέβαλε στη μείωση των ζημιογόνων επιπτώσεων των εν λόγω εισαγωγών, γεγονός που καθιστούσε, προσωρινά, περιττό το αίτημά του για αποζημίωση.(10) Μετά την ανάκληση της καταγγελίας, η Επιτροπή εξέτασε αν η περάτωση της διαδικασίας, χωρίς τη λήψη προστατευτικών μέτρων, θα ήταν αντίθετη προς το συμφέρον της Κοινότητας.(11) Τα ενδιαφερόμενα μέρη ενημερώθηκαν σχετικά με τα ουσιώδη πραγματικά περιστατικά και το σκεπτικό βάσει των οποίων η Επιτροπή εσκόπευε να προβεί στην περάτωση της διαδικασίας και είχαν τη δυνατότητα να διατυπώσουν τις παρατηρήσεις τους. Δεν ελήφθη καμία παρατήρηση κατά την οποία η εν λόγω περάτωση θα ήταν εις βάρος του συμφέροντος της Κοινότητας.(12) Η συμβουλευτική επιτροπή ερωτήθηκε επί του θέματος και δεν εξέφρασε καμία αντίρρηση.(13) Βάσει των προεκτεθέντων, η Επιτροπή, σύμφωνα με το άρθρο 9 του κανονισμού (ΕΚ) αριθ. 3283/94, καταλήγει στο συμπέρασμα ότι η λήψη προστατευτικών μέτρων είναι περιττή και ότι, κατά συνέπεια, είναι σκόπιμη η περάτωση,ΑΠΟΦΑΣΙΖΕΙ:Άρθρο μόνο Περατούται η διαδικασία αντιντάμπινγκ σχετικά με τις εισαγωγές φουρφουρυλικής αλκοόλης, καταγωγής Λαϊκής Δημοκρατίας της Κίνας και της Ταϊλάνδης, που υπάγεται στον κωδικό 2932 13 00 της ΣΟ.Βρυξέλλες, 6 Μαΐου 1996.Για την ΕπιτροπήLeon BRITTANΑντιπρόεδρος(1) ΕΕ αριθ. L 56 της 6. 3. 1996, σ. 1.(2) ΕΕ αριθ. L 349 της 31. 12. 1994, σ. 1.(3) ΕΕ αριθ. L 122 της 2. 6. 1995, σ. 1.(4) ΕΕ αριθ. C 95 της 19. 4. 1995, σ. 4.


title: 2011/195/ΕΕ: Απόφαση του Ευρωπαϊκού Συμβουλίου, της 25ης Μαρτίου 2011 , σχετικά με τον διορισμό ενός μέλους της εκτελεστικής επιτροπής της Ευρωπαϊκής Κεντρικής Τράπεζας

text:
               30.3.2011

               EL

               Επίσημη Εφημερίδα της Ευρωπαϊκής Ένωσης

               L 82/7

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΣΥΜΒΟΥΛΊΟΥ
   της 25ης Μαρτίου 2011
   σχετικά με τον διορισμό ενός μέλους της εκτελεστικής επιτροπής της Ευρωπαϊκής Κεντρικής Τράπεζας
   (2011/195/ΕΕ)
   ΤΟ ΕΥΡΩΠΑΪΚΟ ΣΥΜΒΟΥΛΙΟ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης, και ιδίως το άρθρο 283 παράγραφος 2,
   Έχοντας υπόψη το πρωτόκολλο για το καταστατικό του ευρωπαϊκού συστήματος κεντρικών τραπεζών και της Ευρωπαϊκής Κεντρικής Τράπεζας, και ιδίως το άρθρο 11 παράγραφος 2 αυτού,
   Έχοντας υπόψη τη σύσταση του Συμβουλίου της Ευρωπαϊκής Ένωσης (1),
   Έχοντας υπόψη τη γνώμη του Ευρωπαϊκού Κοινοβουλίου (2),
   Έχοντας υπόψη τη γνώμη του διοικητικού συμβουλίου της Ευρωπαϊκής Κεντρικής Τράπεζας (3),
   ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ο κ. Peter PRAET διορίζεται μέλος της εκτελεστικής επιτροπής της Ευρωπαϊκής Κεντρικής Τράπεζας για θητεία οκτώ ετών από 1ης Ιουνίου 2011.
   Άρθρο 2
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
   Άρθρο 3
   Η παρούσα απόφαση αρχίζει να ισχύει την ημερομηνία έκδοσής της.

      Βρυξέλλες, 25 Μαρτίου 2011.

            Για το Ευρωπαϊκό Συμβούλιο

            Ο Πρόεδρος

         H. VAN ROMPUY

      (1)  ΕΕ C 56 της 22.2.2011, σ. 1.

      (2)  Γνώμη που δόθηκε στις 24 Μαρτίου 2011 (δεν δημοσιεύθηκε ακόμα στην Επίσημη Εφημερίδα).

      (3)  ΕΕ C 74 της 8.3.2011, σ. 1.


title: Απόφαση 2014/726/ΚΕΠΠΑ του Συμβουλίου, της 20ής Οκτωβρίου 2014 , για την τροποποίηση της απόφασης 2012/389/ΚΕΠΠΑ για την αποστολή της Ευρωπαϊκής Ένωσης για την οικοδόμηση περιφερειακών ναυτικών δυνατοτήτων στο Κέρας της Αφρικής (EUCAP NESTOR)

text:
               21.10.2014

               EL

               Επίσημη Εφημερίδα της Ευρωπαϊκής Ένωσης

               L 301/29

         ΑΠΌΦΑΣΗ 2014/726/ΚΕΠΠΑ ΤΟΥ ΣΥΜΒΟΥΛΊΟΥ
   της 20ής Οκτωβρίου 2014
   για την τροποποίηση της απόφασης 2012/389/ΚΕΠΠΑ για την αποστολή της Ευρωπαϊκής Ένωσης για την οικοδόμηση περιφερειακών ναυτικών δυνατοτήτων στο Κέρας της Αφρικής (EUCAP NESTOR)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 28, το άρθρο 42 παράγραφος 4 και το άρθρο 43 παράγραφος 2,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 22 Ιουλίου 2014, το Συμβούλιο εξέδωσε την απόφαση 2014/485/ΚΕΠΠΑ (1) για την τροποποίηση της απόφασης 2012/389/ΚΕΠΠΑ (2) και για την παράταση της αποστολής της Ευρωπαϊκής Ένωσης για την οικοδόμηση περιφερειακών ναυτικών δυνατοτήτων στο Κέρας της Αφρικής (EUCAP NESTOR) ως τις 12 Δεκεμβρίου 2016.

               (2)

               Η απόφαση 2012/389/ΚΕΠΠΑ πρέπει να τροποποιηθεί προκειμένου να παραταθεί έως τις 15 Οκτωβρίου 2015 η περίοδος που καλύπτει το ποσό δημοσιονομικής αναφοράς,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2012/389/ΚΕΠΠΑ, άρθρο 13 παρ.1, τροποποιείται ως εξής:

      «1.   Το ποσό δημοσιονομικής αναφοράς που έχει στόχο να καλύψει τις δαπάνες σχετικά με την EUCAP NESTOR από τις 16 Ιουλίου 2012 έως τις 15 Νοεμβρίου 2013 ανέρχεται σε 22 880 000 EUR.
      Το ποσό δημοσιονομικής αναφοράς που έχει στόχο να καλύψει τις δαπάνες σχετικά με την EUCAP NESTOR για την περίοδο από τις 16 Νοεμβρίου 2013 έως τις 15 Οκτωβρίου 2014 ανέρχεται σε 11 950 000 EUR.
      Το ποσό δημοσιονομικής αναφοράς που έχει στόχο να καλύψει τις δαπάνες σχετικά με την EUCAP NESTOR για την περίοδο από τις 16 Οκτωβρίου 2014 έως τις 15 Οκτωβρίου 2015 ανέρχεται σε 17 900 000 EUR.»

   Άρθρο 2
   Η παρούσα απόφαση αρχίζει να ισχύει την ημερομηνία της έκδοσής της.
   Εφαρμόζεται από τις 16 Οκτωβρίου 2014.

      Λουξεμβούργο, 20 Οκτωβρίου 2014.

            Για το Συμβούλιο

            Η Πρόεδρος

         C. ASHTON

      (1)  Απόφαση 2014/485/ΚΕΠΠΑ του Συμβουλίου, της 22ας Ιουλίου 2014, για την τροποποίηση της απόφασης 2012/389/ΚΕΠΠΑ με θέμα την αποστολή της Ευρωπαϊκής Ένωσης για την οικοδόμηση περιφερειακών ναυτικών δυνατοτήτων στο Κέρας της Αφρικής (EUCAP NESTOR) (ΕΕ L 217 της 23.7.2014, σ. 39).

      (2)  Απόφαση 2012/389/ΚΕΠΠΑ της 16ης Ιουλίου 2012 για την αποστολή της Ευρωπαϊκής Ένωσης για την οικοδόμηση περιφερειακών ναυτικών δυνατοτήτων στο Κέρας της Αφρικής (EUCAP NESTOR)(ΕΕ L 187, 17.7.2012, σ. 40).


title: Απόφαση του Ευρωπαϊκού Κοινοβουλίου, της 23ης Απριλίου 2009, σχετικά με την απαλλαγή για την εκτέλεση του προϋπολογισμού του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας για το οικονομικό έτος 2007

text:
               26.9.2009

               EL

               Επίσημη Εφημερίδα της Ευρωπαϊκής Ένωσης

               L 255/190

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 23ης Απριλίου 2009
   σχετικά με την απαλλαγή για την εκτέλεση του προϋπολογισμού του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας για το οικονομικό έτος 2007
   (2009/677/ΕΚ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους τελικούς ετήσιους λογαριασμούς του Ευρωπαϊκού Ιδρύματος για τη Βελτίωση των Συνθηκών Διαβιώσης και Εργασίας για το οικονομικό έτος 2007 (1),

               —

               έχοντας υπόψη την έκθεση του Ελεγκτικού Συνεδρίου για τους τελικούς ετήσιους λογαριασμούς του Ευρωπαϊκού Ιδρύματος για τη Βελτίωση των Συνθηκών Διαβιώσης και Εργασίας για το οικονομικό έτος 2007 συνοδευόμενη από τις απαντήσεις του Ιδρύματος (2),

               —

               έχοντας υπόψη τη σύσταση του Συμβουλίου, της 10ης Φεβρουαρίου 2009 (5588/2009 — C6-0060/2009),

               —

               έχοντας υπόψη τη συνθήκη ΕΚ, και ιδίως το άρθρο 276,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (3), και ιδίως το άρθρο 185,

               —

               έχοντας υπόψη τον κανονισμό (ΕΟΚ) αριθ. 1365/75 του Συμβουλίου, της 26ης Μαΐου 1975, περί της δημιουργίας Ευρωπαϊκού Ιδρύματος για τη Βελτίωση των Συνθηκών Διαβιώσης και Εργασίας (4), και ιδίως το άρθρο 16,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση του δημοσιονομικού κανονισμού που εφαρμόζεται για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 (5), και ιδίως το άρθρο 94 του εν λόγω κανονισμού,

               —

               έχοντας υπόψη το άρθρο 71 και το παράρτημα V του κανονισμού του,

               —

               έχοντας υπόψη την έκθεση της επιτροπής ελέγχου των προϋπολογισμών (Α6-0173/2009),

               1.

               χορηγεί απαλλαγή στον διευθυντή του Ευρωπαϊκού Ιδρύματος για τη Βελτίωση των Συνθηκών Διαβιώσης και Εργασίας όσον αφορά την εκτέλεση του προϋπολογισμού του Ιδρύματος για το οικονομικό έτος 2007·

               2.

               καταγράφει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο τμήμα της στον διευθυντή του Ευρωπαϊκού Ιδρύματος για τη Βελτίωση των Συνθηκών Διαβιώσης και Εργασίας, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευση των κειμένων στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Hans-Gert PÖTTERING

            Ο γενικός γραμματέας

         Klaus WELLE

      (1)  ΕΕ C 278 της 31.10.2008, σ. 60.

      (2)  ΕΕ C 311 της 5.12.2008, σ. 156.

      (3)  ΕΕ L 248 της 16.9.2002, σ. 1.

      (4)  ΕΕ L 139 της 30.5.1975, σ. 1.

      (5)  ΕΕ L 357 της 31.12.2002, σ. 72.
   ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 23ης Απριλίου 2009
   που περιέχει τις παρατηρήσεις οι οποίες αποτελούν αναπόσπαστο τμήμα της απόφασης σχετικά με την απαλλαγή για την εκτέλεση του προϋπολογισμού του Ευρωπαϊκού Ιδρύματος για τη Βελτίωση των Συνθηκών Διαβιώσης και Εργασίας για το οικονομικό έτος 2007
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους τελικούς ετήσιους λογαριασμούς του Ευρωπαϊκού Ιδρύματος για τη Βελτίωση των Συνθηκών Διαβιώσης και Εργασίας για το οικονομικό έτος 2007 (1),

               —

               έχοντας υπόψη την έκθεση του Ελεγκτικού Συνεδρίου για τους τελικούς ετήσιους λογαριασμούς του Ευρωπαϊκού Ιδρύματος για τη Βελτίωση των Συνθηκών Διαβιώσης και Εργασίας για το οικονομικό έτος 2007 συνοδευόμενη από τις απαντήσεις του Ιδρύματος (2),

               —

               έχοντας υπόψη τη σύσταση του Συμβουλίου, της 10ης Φεβρουαρίου 2009 (5588/2009 — C6-0060/2009),

               —

               έχοντας υπόψη τη συνθήκη ΕΚ, και ιδίως το άρθρο 276,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (3), και ιδίως το άρθρο 185,

               —

               έχοντας υπόψη τον κανονισμό (ΕΟΚ) αριθ. 1365/75 του Συμβουλίου, της 26ης Μαΐου 1975, περί της δημιουργίας Ευρωπαϊκού Ιδρύματος για τη Βελτίωση των Συνθηκών Διαβιώσης και Εργασίας (4), και ιδίως το άρθρο 16,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση του δημοσιονομικού κανονισμού που εφαρμόζεται για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 (5), και ιδίως το άρθρο 94 του εν λόγω κανονισμού,

               —

               έχοντας υπόψη το άρθρο 71 και το παράρτημα V του κανονισμού του,

               —

               έχοντας υπόψη την έκθεση της επιτροπής ελέγχου των προϋπολογισμών (Α6-0173/2009),

               Α.

               λαμβάνοντας υπόψη ότι το Ελεγκτικό Συνέδριο δηλώνει ότι έλαβε εύλογη διαβεβαίωση όσον αφορά την αξιοπιστία των ετήσιων λογαριασμών για το οικονομικό έτος 2007 και για το ότι οι υποκείμενες πράξεις είναι, στο σύνολό τους, νόμιμες και κανονικές,

               Β.

               λαμβάνοντας υπόψη ότι, στις 22 Απριλίου 2008, το Κοινοβούλιο χορήγησε απαλλαγή στον διευθυντή του Ευρωπαϊκού Ιδρύματος για τη βελτίωση των συνθηκών διαβίωσης και εργασίας όσον αφορά την εκτέλεση του προϋπολογισμού του Ιδρύματος για το οικονομικό έτος 2006 (6), στο δε συνοδευτικό ψήφισμα της απόφασης περί απαλλαγής, μεταξύ άλλων,

                           —

                           επισημαίνει τις επικρίσεις του Ελεγκτικού Συνεδρίου ότι, στις διαδικασίες πρόσληψης προσωπικού, τα κριτήρια επιλογής δεν αποφασίζονται εξαρχής από τις εξεταστικές επιτροπές ούτε σύμφωνα με την προκήρυξη, καθώς και την απάντηση του Ιδρύματος ότι σε όλες τις προκηρύξεις θέσεων σημειώνεται πλέον σαφώς εάν η επιτυχία στις δοκιμασίες αποτελεί προαπαιτούμενο για την επιτυχία στον διαγωνισμό,

                           —

                           επισημαίνει ακόμη ότι, το 2006, το Ίδρυμα δρομολόγησε εκ των υστέρων αξιολόγηση του προγράμματος εργασίας 2001-2004, σε συνδυασμό με ενδιάμεση αξιολόγηση επιλεγμένων πτυχών του τρέχοντος έργου του Ιδρύματος, προκειμένου να διαπιστωθούν ο αντίκτυπος, η προστιθέμενη αξία και η αποτελεσματικότητα του οργανισμού,

                           —

                           ζητεί να ενημερωθεί για τα αποτελέσματα της αξιολόγησης·

         Αδυναμίες στις διαδικασίες προσλήψεων

               1.

               εκφράζει τη λύπη του για το γεγονός ότι το 2007, όπως και το 2006, το Ελεγκτικό Συνέδριο διαπίστωσε αδυναμίες στις διαδικασίες προσλήψεων· συγκεκριμένα το Ελεγκτικό Συνέδριο εντόπισε για άλλη μια φορά περίπτωση κατά την οποία τα κριτήρια επιλογής δεν ήταν σύμφωνα με την προκήρυξη·

               2.

               σημειώνει τις περαιτέρω παρατηρήσεις του Ελεγκτικού Συνεδρίου σύμφωνα με τις οποίες η επιτροπή επιλογής δεν έλαβε αποφάσεις ευθύς εξαρχής για τη στάθμιση των κριτηρίων επιλογής και για την ελάχιστη βαθμολογία που έπρεπε να συγκεντρώνεται·

               3.

               σημειώνει ότι το Ελεγκτικό Συνέδριο θεωρεί ότι η κατάσταση αυτή δεν εξασφαλίζει διαφανείς και αντικειμενικές διαδικασίες πρόσληψης·

               4.

               σημειώνει την απάντηση του Ιδρύματος ότι το 2008 οι διαδικασίες πρόσληψης έχουν προσαρμοσθεί με σκοπό τη συμμόρφωσή τους προς τις συστάσεις του Ελεγκτικού Συνεδρίου·

               5.

               ζητεί από το Ίδρυμα να προσέξει ιδιαίτερα τη νομιμότητα των διαδικασιών προσλήψεων και να αναφέρει λεπτομερώς στην ετήσια έκθεση δραστηριοτήτων για το 2008 τα μέτρα που έλαβε για να δώσει συνέχεια στις παρατηρήσεις του Ελεγκτικού Συνεδρίου·

         Αδυναμίες στις διαδικασίες προμηθειών

               6.

               εκφράζει ανησυχία για το γεγονός ότι σε τρεις διαδικασίες προμηθειών το Ελεγκτικό Συνέδριο διαπίστωσε ανωμαλίες όπως:

                           —

                           η διαδικασία χρηματοοικονομικής αξιολόγησης για σύμβαση δεν καθοριζόταν με σαφήνεια στους φακέλους διαγωνισμού,

                           —

                           τα κριτήρια επιλογής δεν επέτρεπαν την ορθή αξιολόγηση της οικονομικής ικανότητας των υποψηφίων·

               7.

               σημειώνει την ανησυχία του Ελεγκτικού Συνεδρίου ότι η κατάσταση αυτή υπονομεύει την ποιότητα των διαδικασιών και θέτει σε κίνδυνο την αντικειμενικότητα της τελικής επιλογής·

               8.

               σημειώνει τις απαντήσεις του Ιδρύματος σύμφωνα με τις οποίες, στο μέλλον, οι αξιολογήσεις τιμών θα καθορίζονται κατά τέτοιον τρόπο ούτως ώστε να αποφεύγεται εξαρχής η διακριτική ευχέρεια και θα ορίζονται κριτήρια για την εφαρμογή ελάχιστων επιπέδων οικονομικής ικανότητας·

               9.

               ζητεί από το Ίδρυμα να αναφέρει λεπτομερώς στην ετήσια έκθεση δραστηριοτήτων για το 2008 τα μέτρα που έλαβε για να δώσει συνέχεια στις παρατηρήσεις του Ελεγκτικού Συνεδρίου·

         Καθιέρωση της λογιστικής σε δεδουλευμένη βάση (ABAC)

               10.

               Εκφράζει την ικανοποίησή του για το γεγονός ότι το Ίδρυμα καθιέρωσε το σύστημα ABAC το 2008·

               11.

               σημειώνει την παρατήρηση του Ελεγκτικού Συνεδρίου ότι, δυνάμει του δημοσιονομικού κανονισμού, οι συνεισφορές που έλαβε το Ίδρυμα από την Επιτροπή για την προετοιμασία της προσχώρησης της Κροατίας και της Τουρκίας έπρεπε να είχαν αντιμετωπισθεί ως έσοδα για ειδικό προορισμό·

               12.

               σημειώνει την απάντηση του Ιδρύματος ότι από το 2008 οι γραμμές του προϋπολογισμού για τα έσοδα για ειδικό προορισμό καταρτίζονται στο ABAC και ότι το Ίδρυμα θα ακολουθήσει τη σύσταση του Ελεγκτικού Συνεδρίου·

               13.

               σημειώνει τη διαπίστωση του Ελεγκτικού Συνεδρίου ότι ο ανακτήσιμος ΦΠΑ για το οικονομικό έτος 2007, ύψους 376 611 ευρώ, έπρεπε να είχε απαιτηθεί μέχρι το τέλος του έτους για λόγους συμμόρφωσης προς την αρχή της χρηστής δημοσιονομικής διαχείρισης·

               14.

               αποδέχεται την απάντηση του Ιδρύματος ότι η ανάκτηση του ΦΠΑ καθυστέρησε λόγω της καθιέρωσης του νέου λογιστικού λογισμικού ABAC· σημειώνει ότι το υπόλοιπο του ΦΠΑ ανακτήθηκε πλήρως τον Απρίλιο του 2008·

         Συνέχεια που δόθηκε στην προηγούμενη διαδικασία απαλλαγής

               15.

               υπενθυμίζει ότι, το 2006, το Ίδρυμα δρομολόγησε εκ των υστέρων αξιολόγηση του προγράμματος εργασίας 2001-2004, σε συνδυασμό με ενδιάμεση αξιολόγηση επιλεγμένων πτυχών του τρέχοντος έργου του Ιδρύματος, προκειμένου να διαπιστωθούν ο αντίκτυπος, η προστιθέμενη αξία και η αποτελεσματικότητα του Ιδρύματος·

               16.

               σημειώνει από την ετήσια έκθεση δραστηριοτήτων ότι το 2006 επανεξετάσθηκε η στρατηγική κατεύθυνση του Ιδρύματος και διατυπώθηκαν πέντε στρατηγικοί στόχοι·

               17.

               επιμένει να ενημερωθεί για τα αποτελέσματα της αξιολόγησης όσον αφορά τον αντίκτυπο, την προστιθέμενη αξία και την αποτελεσματικότητα του Ιδρύματος εγκαίρως για τη διαδικασία απαλλαγής για το 2008·

               18.

               για περαιτέρω παρατηρήσεις οριζόντιου χαρακτήρα που συνοδεύουν την απόφαση απαλλαγής παραπέμπει στο ψήφισμά του της 23ης Απριλίου 2009 σχετικά με τη δημοσιονομική διαχείριση και τον έλεγχο των οργανισμών της ΕΕ (7).

      (1)  ΕΕ C 278 της 31.10.2008, σ. 60.

      (2)  ΕΕ C 311 της 5.12.2008, σ. 156.

      (3)  ΕΕ L 248 της 16.9.2002, σ. 1.

      (4)  ΕΕ L 139 της 30.5.1975, σ. 1.

      (5)  ΕΕ L 357 της 31.12.2002, σ. 72.

      (6)  ΕΕ L 88 της 31.3.2009, σ. 93.

      (7)  Βλέπε σελίδα 206 της παρούσας Επίσημης Εφημερίδας.


title: Απόφαση του Συμβουλίου, της 28ης Ιουνίου 2004, για το διορισμό μέλους τμήματος προσφυγών του Γραφείου Εναρμόνισης στο πλαίσιο της εσωτερικής αγοράς (σήματα, σχέδια, υποδείγματα)

text:
               6.7.2004

               EL

               Επίσημη Εφημερίδα της Ευρωπαϊκής Ένωσης

               C 174/1

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 28ης Ιουνίου 2004
   για το διορισμό μέλους τμήματος προσφυγών του Γραφείου Εναρμόνισης στο πλαίσιο της εσωτερικής αγοράς (σήματα, σχέδια, υποδείγματα)
   (2004/C 174/01)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 40/94 του Συμβουλίου, της 20ής Δεκεμβρίου 1993, για το κοινοτικό σήμα (1), και ιδίως τα άρθρα 120 και 131,
   τις υποψηφιότητες που υπέβαλε το διοικητικό συμβούλιο του Γραφείου Εναρμόνισης στο πλαίσιο της εσωτερικής αγοράς (σήματα, σχέδια, υποδείγματα) στις 26 Απριλίου 2004,
   ΑΠΟΦΑΣΙΖΕΙ:
   Άρθρο 1
   Η κα Ilse MAYER, που γεννήθηκε στο Gmünd (Αυστρία) στις 19 Οκτωβρίου 1955, διορίζεται μέλος τμήματος προσφυγών του Γραφείου Εναρμόνισης στο πλαίσιο της εσωτερικής αγοράς (σήματα, σχέδια, υποδείγματα) για πέντε έτη.
   Άρθρο 2
   Η ημερομηνία κατά την οποία αρχίζει να υπολογίζεται η αναφερόμενη στο άρθρο 1 πενταετής περίοδος, ορίζεται από το διοικητικό συμβούλιο του Γραφείου Εναρμόνισης στο πλαίσιο της εσωτερικής αγοράς (σήματα, σχέδια, υποδείγματα).

      Λουξεμβούργο, 28 Ιουνίου 2004.

            Για το Συμβούλιο

            Ο Πρόεδρος

         M. CULLEN

      (1)  ΕΕ L 11 της 14.1.1994, σ. 1· κανονισμός όπως τροποποιήθηκε τελευταία από τον κανονισμό αριθ. 422/2004 (ΕΕ L 70 της 9.3.2004, σ. 1).


title: Απόφαση (ΚΕΠΠΑ) 2017/718 του Συμβουλίου, της 27ης Μαρτίου 2017, όσον αφορά την υπογραφή και σύναψη της συμφωνίας μεταξύ της Ευρωπαϊκής Ένωσης και της Δημοκρατίας της Μολδαβίας σχετικά με διαδικασίες ασφάλειας για την ανταλλαγή και την προστασία διαβαθμισμένων πληροφοριών

text:
               22.4.2017

               EL

               Επίσημη Εφημερίδα της Ευρωπαϊκής Ένωσης

               L 106/1

         ΑΠΌΦΑΣΗ (ΚΕΠΠΑ) 2017/718 ΤΟΥ ΣΥΜΒΟΥΛΊΟΥ
   της 27ης Μαρτίου 2017
   όσον αφορά την υπογραφή και σύναψη της συμφωνίας μεταξύ της Ευρωπαϊκής Ένωσης και της Δημοκρατίας της Μολδαβίας σχετικά με διαδικασίες ασφάλειας για την ανταλλαγή και την προστασία διαβαθμισμένων πληροφοριών
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση (ΣΕΕ), και ιδίως το άρθρο 37, σε συνδυασμό με το άρθρο 218 παράγραφος 5 και το πρώτο εδάφιο του άρθρου 218 παράγραφος 6 της Συνθήκης για τη λειτουργία της Ευρωπαϊκής Ένωσης
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Κατά τη σύνοδό του στις 26 Μαΐου 2015, το Συμβούλιο αποφάσισε να εξουσιοδοτήσει την Ύπατη Εκπρόσωπο της Ένωσης για θέματα εξωτερικής πολιτικής και πολιτικής ασφαλείας (ΥΕ) να αρχίσει διαπραγματεύσεις κατ' εφαρμογή του άρθρου 37 της Συνθήκης για την Ευρωπαϊκή Ένωση και σύμφωνα με τη διαδικασία του άρθρου 218 παράγραφος 3 της Συνθήκης για τη λειτουργία της Ευρωπαϊκής Ένωσης για να συνάψει συμφωνία για την ασφάλεια των πληροφοριών μεταξύ της Ευρωπαϊκής Ένωσης και της Δημοκρατίας της Μολδαβίας.

               (2)

               Κατόπιν της εν λόγω εξουσιοδότησης, η ΥΕ διαπραγματεύθηκε συμφωνία με τη Δημοκρατία της Μολδαβίας σχετικά με διαδικασίες ασφάλειας για την ανταλλαγή και την προστασία διαβαθμισμένων πληροφοριών.

               (3)

               Η συμφωνία θα πρέπει να εγκριθεί,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Εγκρίνεται, εξ ονόματος της Ένωσης, η συμφωνία μεταξύ της Ευρωπαϊκής Ένωσης και της Δημοκρατίας της Μολδαβίας σχετικά με διαδικασίες ασφάλειας για την ανταλλαγή και την προστασία διαβαθμισμένων πληροφοριών.
   Το κείμενο της συμφωνίας επισυνάπτεται στην παρούσα απόφαση.
   Άρθρο 2
   Ο πρόεδρος του Συμβουλίου εξουσιοδοτείται να ορίσει το πρόσωπο ή τα πρόσωπα που είναι αρμόδια να υπογράψουν τη συμφωνία προκειμένου να δεσμεύσουν την Ένωση.
   Άρθρο 3
   Η παρούσα απόφαση αρχίζει να ισχύει την ημερομηνία της έκδοσής της.

      Βρυξέλλες, 27 Μαρτίου 2017.

            Για το Συμβούλιο

            Ο Πρόεδρος

         C. ABELA


Avis juridique important

|

32002D0092

2002/92/ΕΚ: Απόφαση του Συμβουλίου, της 28ης Ιανουαρίου 2002, για τις αρχές, τις προτεραιότητες, τους ενδιάμεσους στόχους και τις προϋποθέσεις που περιέχονται στην εταιρική σχέση για την προσχώρηση της Ρουμανίας

Επίσημη Εφημερίδα αριθ. L 044 της 14/02/2002 σ. 0082 - 0091

Απόφαση του Συμβουλίουτης 28ης Ιανουαρίου 2002για τις αρχές, τις προτεραιότητες, τους ενδιάμεσους στόχους και τις προϋποθέσεις που περιέχονται στην εταιρική σχέση για την προσχώρηση της Ρουμανίας(2002/92/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 622/98 του Συμβουλίου, της 16ης Μαρτίου 1998, σχετικά με τη βοήθεια στα υποψήφια κράτη στο πλαίσιο της προενταξιακής στρατηγικής, και ιδίως για τη θέσπιση εταιρικών σχέσεων ενόψει της προσχώρησης(1), ιδίως το άρθρο 2,την πρόταση της Επιτροπής,Εκτιμώντας τα ακόλουθα:(1) Το Ευρωπαϊκό Συμβούλιο του Λουξεμβούργου όρισε ότι η εταιρική σχέση για την προσχώρηση είναι ένα νέο μέσο που αποτελεί τον κύριο άξονα της ενισχυμένης προενταξιακής στρατηγικής.(2) Ο κανονισμός (ΕΚ) αριθ. 622/98 ορίζει ότι το Συμβούλιο αποφασίζει, με ειδική πλειοψηφία, μετά από πρόταση της Επιτροπής, για τις αρχές, τις προτεραιότητες, τους ενδιάμεσους στόχους και τις προϋποθέσεις που περιλαμβάνονται σε κάθε εταιρική σχέση για την προσχώρηση, όπως ανακοινώνονται από κάθε υποψήφιο κράτος, καθώς και για τις επακόλουθες σημαντικές προσαρμογές που θα γίνουν.(3) Η κοινοτική βοήθεια εξαρτάται από την τήρηση ουσιωδών στοιχείων, και ειδικότερα, από την τήρηση των δεσμεύσεων που περιέχονται στις ευρωπαϊκές συμφωνίες και από την πρόοδο που σημειώνεται για την εκπλήρωση των κριτηρίων της Κοπεγχάγης. Στην περίπτωση που δεν πληρούται κάποιο ουσιώδες στοιχείο, το Συμβούλιο, αποφασίζοντας με ειδική πλειοψηφία μετά από πρόταση της Επιτροπής, δύναται να λαμβάνει τα προσήκοντα μέτρα σχετικά με οιαδήποτε προενταξιακή βοήθεια.(4) Το Ευρωπαϊκό Συμβούλιο του Λουξεμβούργου αποφάσισε ότι η εφαρμογή της εταιρικής σχέσης για την προσχώρηση και η πρόοδος όσον αφορά την υιοθέτηση του κεκτημένου, θα εξετάζονται στο πλαίσιο των οργάνων της ευρωπαϊκής συμφωνίας.(5) Η περιοδική έκθεση της Επιτροπής για το 2001 παρουσιάζει μία αντικειμενική ανάλυση σχετικά με την προετοιμασία της Ρουμανίας για την προσχώρηση και καθορίζει ορισμένους τομείς προτεραιότητας για τους οποίους απαιτούνται περαιτέρω εργασίες.(6) Προκειμένου να προετοιμαστεί για την προσχώρηση, η Ρουμανία θα πρέπει να εξακολουθήσει να προσαρμόζει το εθνικό της πρόγραμμα για την υιοθέτηση του κεκτημένου. Το εν λόγω πρόγραμμα θα πρέπει να περιέχει χρονοδιάγραμμα επίτευξης των προτεραιοτήτων και των ενδιαμέσων στόχων που καθορίζονται στην εταιρική σχέση για την προσχώρηση.(7) Η Ρουμανία οφείλει να διασφαλίσει ότι υπάρχουν οι κατάλληλες νομικές και διοικητικές δομές που απαιτούνται για τον προγραμματισμό, το συντονισμό, τη διαχείριση, τον έλεγχο και την αξιολόγηση των προενταξιακών κονδυλίων της Κοινότητας,ΑΠΟΦΑΣΙΖΕΙ:Άρθρο 1Σύμφωνα με το άρθρο 2 του κανονισμού (ΕΚ) αριθ. 622/98, οι αρχές, οι προτεραιότητες, οι ενδιάμεσοι στόχοι και οι προϋποθέσεις που περιέχονται στην εταιρική σχέση για την προσχώρηση της Ρουμανίας καθορίζονται στο συνημμένο παράρτημα το οποίο αποτελεί αναπόσπαστο μέρος της παρούσας απόφασης.Άρθρο 2Η εφαρμογή της εταιρικής σχέσης για την προσχώρηση εξετάζεται στο πλαίσιο των οργάνων της ευρωπαϊκής συμφωνίας καθώς και των αρμόδιων υπηρεσιών του Συμβουλίου, στα οποία η Επιτροπή υποβάλλει τακτικά σχετικές εκθέσεις.Άρθρο 3Η παρούσα απόφαση παράγει αποτελέσματα την τρίτη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.Βρυξέλλες, 28 Ιανουαρίου 2002.Για το ΣυμβούλιοΟ ΠρόεδροςJ. Piqué i Camps(1) ΕΕ L 85 της 20.3.1998, σ. 1.ΠΑΡΑΡΤΗΜΑ1. ΕισαγωγήΚατά τη σύνοδό του στο Λουξεμβούργου τον Δεκέμβριο του 1997, το Ευρωπαϊκό Συμβούλιο αποφάσισε ότι η εταιρική σχέση για την προσχώρηση είναι ένα νέο μέσο που αποτελεί τον κύριο άξονα της ενισχυμένης προενταξιακής στρατηγικής, με το οποίο κινητοποιούνται όλες οι μορφές συνδρομής προς τα υποψήφια κράτη εντός ενός ενιαίου πλαισίου. Με τον τρόπο αυτό, η Κοινότητα κατευθύνει τη βοήθειά της προς τις ιδιαίτερες ανάγκες κάθε υποψήφιου κράτους, έτσι ώστε να στηρίζει την αντιμετώπιση συγκεκριμένων προβλημάτων ενόψει της προσχώρησης.Η πρώτη εταιρική σχέση για την προσχώρηση της Ρουμανίας αποφασίστηκε τον Μάρτιο του 1998. Όπως προβλέπεται στον κανονισμό (ΕΚ) αριθ. 622/98 (άρθρο 2), η εταιρική σχέση για την προσχώρηση αναπροσαρμόστηκε μία πρώτη φορά τον Δεκέμβριο του 1999, ώστε να λάβει υπόψη τις εξελίξεις στη Ρουμανία. Η παρούσα προσαρμογή βασίζεται σε πρόταση της Επιτροπής, μετά από διαβουλεύσεις με τη Ρουμανία, και λαμβάνει υπόψη την ανάλυση που περιέχεται στην περιοδική έκθεση 2001 της Επιτροπής σχετικά με την πορεία της Ρουμανίας προς την προσχώρηση.2. ΣτόχοιΣκοπός της εταιρικής σχέσης για την προσχώρηση είναι η ένταξη σε ένα ενιαίο πλαίσιο των τομέων προτεραιότητας όπου απαιτούνται περαιτέρω εργασίες, οι οποίοι καθορίζονται στην περιοδική έκθεση της Επιτροπής για το 2001 σχετικά με την πορεία της Ρουμανίας προς την προσχώρησή της στην Ένωση, τα δημοσιονομικά μέσα που είναι διαθέσιμα για να βοηθηθεί η Ρουμανία ούτως ώστε να τηρήσει τις προτεραιότητες αυτές και τις προϋποθέσεις που ισχύουν για την παροχή της εν λόγω βοήθειας. Η εταιρική σχέση για την προσχώρηση αποτελεί τη βάση για ορισμένα μέσα πολιτικής που χρησιμοποιούνται για να βοηθηθούν τα υποψήφια κράτη στην προετοιμασία τους για την προσχώρηση. Στα εν λόγω μέσα περιλαμβάνονται, μεταξύ άλλων, το προσαρμοσμένο εθνικό πρόγραμμα για την υιοθέτηση του κεκτημένου, το οποίο προετοίμασε η Ρουμανία, η διαδικασία προενταξιακής δημοσιονομικής εποπτείας, το προενταξιακό οικονομικό πρόγραμμα, το προενταξιακό σύμφωνο κατά του οργανωμένου εγκλήματος καθώς και τα εθνικά αναπτυξιακά προγράμματα, τα αγροτικά αναπτυξιακά προγράμματα, μια εθνική στρατηγική στον τομέα της απασχόλησης σύμφωνα με την Ευρωπαϊκή Στρατηγική για την Απασχόληση και τα τομεακά προγράμματα που είναι αναγκαία για τη συμμετοχή στα διαρθρωτικά Ταμεία μετά την προσχώρηση και για την εφαρμογή των προγραμμάτων ISPA και SAPARD πριν από την προσχώρηση. Καθένα από αυτά τα μέσα είναι διαφορετικής φύσεως, καταρτίζεται και εφαρμόζεται βάσει ειδικών διαδικασιών και μπορεί να τύχει προενταξιακής βοήθειας. Τα μέσα αυτά δεν αποτελούν αναπόσπαστο τμήμα της εταιρικής σχέσης, αλλά οι προτεραιότητες που περιλαμβάνουν συνάδουν προς αυτήν.3. ΑρχέςΟι κυριότεροι τομείς προτεραιοτήτων που έχουν επισημανθεί για κάθε υποψήφιο κράτος αφορούν την ικανότητά του να ανταποκριθεί στα κριτήρια της Κοπεγχάγης, σύμφωνα με τα οποία για την προσχώρηση του υποψήφιου κράτους, απαιτούνται τα εξής:- να έχει επιτύχει τη σταθερότητα των θεσμών που εγγυώνται τη δημοκρατία, το κράτος δικαίου, τα ανθρώπινα δικαιώματα καθώς και το σεβασμό και την προστασία των μειονοτήτων·- να διαθέτει λειτουργική οικονομία αγοράς, καθώς και την ικανότητα αντιμετώπισης των ανταγωνιστικών πιέσεων και των δυνάμεων της αγοράς που υφίστανται στο πλαίσιο της Ένωσης·- να είναι σε θέση να αναλάβει τις υποχρεώσεις που απορρέουν από την ιδιότητα του μέλους, συμπεριλαμβανομένης της υιοθέτησης των στόχων της πολιτικής, οικονομικής και νομισματικής ένωσης.Κατά τη σύνοδο της Μαδρίτης, το 1995, το Ευρωπαϊκό Συμβούλιο τόνισε την ανάγκη τα υποψήφια κράτη να προσαρμόσουν τις διοικητικές τους δομές προκειμένου να εξασφαλίζουν την αρμονική λειτουργία των κοινοτικών πολιτικών μετά την προσχώρηση, και στη σύνοδο του Λουξεμβούργου, το 1997, τόνισε ότι η ενσωμάτωση του κεκτημένου στο εθνικό δίκαιο είναι αναγκαία αλλά δεν είναι καθαυτή επαρκής διότι θα πρέπει να εξασφαλιστεί η εφαρμογή και η αποτελεσματικότητα του κεκτημένου. Τα Ευρωπαϊκά Συμβούλια της Φέιρα και του Γκέτεμποργκ, το 2000 και το 2001 αντίστοιχα, επιβεβαίωσαν τη ζωτική σημασία που έχει η ικανότητα των υποψηφίων χωρών να εφαρμόζουν και να επιβάλλουν την εφαρμογή του κεκτημένου, και πρόσθεσαν ότι τούτο απαιτεί σημαντικές προσπάθειες από τα υποψήφια κράτη προς την κατεύθυνση της ενίσχυσης και της μεταρρύθμισης των διοικητικών και των δικαστικών τους δομών.4. Προτεραιότητες και ενδιάμεσοι στόχοιΟι περιοδικές εκθέσεις της Επιτροπής έχουν δώσει έμφαση, παράλληλα με την πρόοδο που έχει ήδη σημειωθεί, στην έκταση των προσπαθειών που πρέπει να συνεχίσουν να καταβάλλουν σε ορισμένους τομείς τα υποψήφια κράτη ώστε να προετοιμαστούν για την προσχώρηση. Για το λόγο αυτό, κρίνεται σκόπιμο να καθοριστούν ενδιάμεσα στάδια υπό μορφήν προτεραιοτήτων, με συγκεκριμένους στόχους που προσδιορίζονται σε συνεργασία με τα ενδιαφερόμενα κράτη και από την επίτευξη των οποίων θα εξαρτηθεί τόσο η έκταση της βοήθειας που θα χορηγηθεί όσο και η πρόοδος των ήδη διεξαγόμενων διαπραγματεύσεων με τη Ρουμανία. Κατά την επιλογή των προτεραιοτήτων που απαριθμούνται στην αναθεωρημένη εταιρική σχέση για την προσχώρηση, θεωρήθηκε ρεαλιστικό να αναμένεται ότι η Ρουμανία θα είναι σε θέση να τις εκπληρώσει ή να τις προωθήσει σημαντικά εντός της προσεχούς διετίας (2002-2003). Στον κατάλογο αυτό, υπογραμμίζονται τα θέματα που απαιτούν ιδιαίτερα επείγουσα δράση. Η πρόοδος που σημειώθηκε σχετικά με την τήρηση των προτεραιοτήτων της εταιρικής σχέσης 1999 για την προσχώρηση, αξιολογείται στην περιοδική έκθεση 2001. Βάσει της αξιολόγησης αυτής, διατυπώθηκαν οι προτεραιότητες της τρέχουσας εταιρικής σχέσης.Η Ρουμανία υπέβαλε μια αναθεωρημένη έκδοση του εθνικού της προγράμματος για την υιοθέτηση του κεκτημένου (ΕΠΥΚ) στις 29 Ιουνίου 2001. Στο πρόγραμμα αυτό, καθορίζεται το χρονοδιάγραμμα υλοποίησης των προτεραιοτήτων και των ενδιαμέσων στόχων, το οποίο βασίζεται στην εταιρική σχέση 1999 για την προσχώρηση, καθώς και οι αναγκαίες διοικητικές δομές και οι αναγκαίοι δημοσιονομικοί πόροι.Η εταιρική σχέση για την προσχώρηση καθορίζει τους τομείς προτεραιότητας για την προετοιμασία της προσχώρησης της Ρουμανίας. Η Ρουμανία οφείλει, εντούτοις, να αντιμετωπίσει όλα τα προβλήματα που επισημαίνονται στην περιοδική έκθεση για το 2001. Η Ρουμανία πρέπει, ακόμη, να εκπληρώσει όλες τις δεσμεύσεις σχετικά με την προσέγγιση των νομοθεσιών και την εφαρμογή του κεκτημένου που απορρέουν από την ευρωπαϊκή συμφωνία και εντάσσονται στο πλαίσιο της διαδικασίας διαπραγμάτευσης. Θα πρέπει επίσης να τονιστεί ότι η ενσωμάτωση του κεκτημένου στην εθνική νομοθεσία δεν είναι καθαυτή επαρκής. Πρέπει ακόμη να εξασφαλίζεται και η αποτελεσματική εφαρμογή του στον ίδιο βαθμό με αυτόν που ισχύει για την Ένωση. Σε όλους τους τομείς που απαριθμούνται κατωτέρω, είναι αναγκαίο να εφαρμόζεται αξιόπιστα και αποτελεσματικά το κεκτημένο και να επιβάλλεται η εφαρμογή του.Με βάση την ανάλυση της περιοδικής έκθεσης 2001 της Επιτροπής, καθορίστηκαν οι ακόλουθες προτεραιότητες και ενδιάμεσοι στόχοι για τη Ρουμανία. Οι προτεραιότητες αυτές παρουσιάζονται σύμφωνα με τη δομή της περιοδικής έκθεσης(1).Πολιτικά κριτήριαΔημοκρατία και κράτος δικαίου- Ανάπτυξη του πλαισίου πολιτικής που θεσπίστηκε με το νόμο του 1999 για τους δημόσιους υπαλλήλους με εισαγωγή και εφαρμογή του απαραίτητου παράγωγου δικαίου.- Θέσπιση και εφαρμογή μιας δέσμης μέτρων για πλήρη μεταρρύθμιση της δημόσιας διοίκησης. Τα θέματα που εξετάζονται θα πρέπει να περιλαμβάνουν i) μηχανισμούς που θα εξασφαλίζουν την ανεξαρτησία από αναρμόδιες επιρροές και την υπευθυνότητα των δημοσίων υπαλλήλων, ii) βελτιωμένα μέτρα τόσο για την αρχική κατάρτιση όσο και για την κατάρτιση επί του έργου και iii) μια δομή σταδιοδρομιών βασισμένη στη διαφάνεια των προαγωγών και της αξιολόγησης.- Εντατικοποίηση της καταπολέμησης της διαφθοράς με σφαιρικό τρόπο, μέσω i) της διευκρίνισης των αρμοδιοτήτων όλων των φορέων που συμμετέχουν στις δραστηριότητες καταπολέμησης της διαφθοράς με την εξασφάλιση βελτιωμένου συντονισμού μεταξύ των εν λόγω φορέων και με την ενίσχυση των ικανοτήτων εκτέλεσης, ii) της κύρωσης διεθνών συμβάσεων για την καταπολέμηση της διαφθοράς και iii) της εισαγωγής της έννοιας της ποινικής ευθύνης νομικών προσώπων στο ποινικό δίκαιο της Ρουμανίας. Εξασφάλιση αποτελεσματικών αμέσων δράσεων με απήχηση στην κοινή γνώμη καθώς και διαφανών διοικητικών αποφάσεων.- Ενίσχυση της χάραξης πολιτικής μέσω i) της βελτίωσης των διαδικασιών συντονισμού και διαβουλεύσεων μεταξύ Υπουργείων, ii) διαβουλεύσεων με τα άμεσα ενδιαφερόμενα πρόσωπα, και ιδίως τους κοινωνικούς εταίρους και τους εκπροσώπους της κοινωνίας των πολιτών και iii) της αναλυτικής εξέτασης όλων των νομοσχεδίων από την άποψη των δημοσιονομικών επιπτώσεών τους, καθώς και της συμβατότητας με την ευρωπαϊκή συμφωνία, το κοινοτικό κεκτημένο και τις διεθνείς υποχρεώσεις.- Μείωση της εξάρτησης από τα διατάγματα, καθώς και τα έκτακτα διατάγματα, ως νομοθετικά μέσα.- Παροχή των απαραίτητων πόρων σε επίπεδο τοπικής διοίκησης, έτσι ώστε να υπάρχουν οι κατάλληλοι πόροι για τις διάφορες αρμοδιότητες.- Εγγύηση της ανεξαρτησίας της δικαστικής εξουσίας. Βελτίωση της λειτουργίας της με την εισαγωγή αντικειμενικών κριτηρίων για την πρόσληψη και την ανάπτυξη της σταδιοδρομίας των δικαστών και εισαγγελέων, και εξασφάλιση της κατάλληλης αρχικής κατάρτισης και της κατάρτισης επί του έργου για τους δικαστές, εισαγγελείς και εισηγητές του Δικαστηρίου με συνεχή στήριξη του Εθνικού Ινστιτούτου Δικαστών και του Κέντρου Επιμόρφωσης Εισηγητών του Δικαστηρίου. Αύξηση της διαθεσιμότητας νομικής βοήθειας.- Βελτίωση της εφαρμογής των αποφάσεων στον τομέα του αστικού δικαίου.- Ανάπτυξη αποτελεσματικού συστήματος δικαστικής επιτήρησης και περιορισμός της χρησιμοποίησης του συστήματος προφυλάκισης.- Συνέχιση της μεταρρύθμισης της αστυνομίας μέσω i) της θέσπισης νομοσχεδίων για την οργάνωση της αστυνομίας και του καταστατικού εργασίας των αστυνομικών ii) επαναπροσδιορισμό των αστυνομικών δυνάμεων ως δημοσίων υπαλλήλων με ειδικό, ωστόσο, καθεστώς και iii) υπαγωγή των αστυνομικών στη δικαιοδοσία πολιτικών δικαστηρίων.- Αναθεώρηση των κεφαλαίων του ποινικού κώδικα που αφορούν την περιύβριση και την προσβολή των αρχών, με σκοπό να εξασφαλιστεί ότι δεν παρεμποδίζουν τη νόμιμη ελευθερία έκφρασης.Ανθρώπινα δικαιώματα και προστασία των μειονοτήτων- Ολοκλήρωση της μεταρρύθμισης του συστήματος μέριμνας για τα παιδιά σύμφωνα με την εθνική στρατηγική για την προστασία των παιδιών που έχουν ανάγκη βοήθειας. Η μεταρρύθμιση θα πρέπει i) να περιλαμβάνει κατάλληλη δημοσιονομική στήριξη για όλα τα παιδιά που έχουν ανατεθεί στη δημόσια πρόνοια, ii) να αντιμετωπίζει τα ιδιαίτερα προβλήματα των παιδιών που πάσχουν από χρόνιες παθήσεις και αναπηρίες, iii) να αντιμετωπίζει τα ειδικά προβλήματα των νεαρών ενηλίκων που παύουν να νοσηλεύονται σε ιδρύματα, και iv) να καταβάλει προσπάθειες για το κλείσιμο των ειδικών σχολείων χάρη στη δημιουργία εκπαιδευτικού συστήματος που θα ενσωματώνει τα παιδιά με ιδιαίτερες ανάγκες.- Διατήρηση δικαιοστασίου για τη διεθνή υιοθεσία μέχρις ότου θεσπιστεί νέα νομοθεσία που να συμβιβάζεται με τα συμφέροντα των παιδιών και τις διεθνείς υποχρεώσεις της Ρουμανίας και μέχρις ότου εξασφαλιστεί η διοικητική ικανότητα εφαρμογής της νέας νομοθεσίας.- Πρόβλεψη της απαραίτητης δημοσιονομικής στήριξης και διοικητικής ικανότητας που θα επιτρέπουν την εκτέλεση της κυβερνητικής στρατηγικής για τη βελτίωση της κατάστασης των Ρομ σε εθνικό, περιφερειακό και τοπικό επίπεδο με ιδιαίτερη προσοχή στην καταπολέμηση των διακρίσεων (και εντός της δημόσιας διοίκησης) και εξασφάλιση ισότιμης πρόσβασης στη γενική εκπαίδευση, τη στέγη και τις κοινωνικές υπηρεσίες.- Εξασφάλιση της εγκαθίδρυσης και της ομαλής λειτουργίας αποτελεσματικού συστήματος για την εξέταση των καταγγελιών για κακή διαγωγή της αστυνομίας· εξασφάλιση της πρόσβασης των Ρομ στο εν λόγω σύστημα.- Εξασφάλιση της κατάλληλης δημοσιονομικής στήριξης και της διοικητικής ικανότητας με σκοπό τη θέσπιση και την εφαρμογή της εθνικής στρατηγικής για τη βελτίωση της κατάστασης των μειονεκτούντων ατόμων.- Δημιουργία και εξασφάλιση της ορθής λειτουργίας των θεσμών για την πρόληψη και την καταπολέμηση των πάσης φύσεως διακρίσεων.Οικονομικά κριτήρια- Δημιουργία μακροοικονομικής σταθερότητας, ιδίως μέσω της υλοποίησης διαρθρωτικών μεταρρυθμίσεων, με σκοπό την εξασφάλιση μεσοπρόθεσμης σταθερότητας των δημοσίων οικονομικών.- Προώθηση της ανταγωνιστικότητας μέσω της αναδιάρθρωσης των επιχειρήσεων σύμφωνα με τις επιταγές της αγοράς. Τα μέτρα συνίστανται: i) στη συνέχιση και εντατικοποίηση της διαδικασίας ιδιωτικοποίησης με σκοπό την ολοκλήρωση του κυβερνητικού προγράμματος ii) στη λήψη μέτρων για την τόνωση των εγχωρίων και ξένων επενδύσεων, iii) στην απλοποίηση των νομικών και διοικητικών διαδικασιών, iv) στην εφαρμογή νέων διαδικασιών για τις πτωχεύσεις και v) στη σταθεροποίηση και αύξηση της διαφάνειας των κανόνων που διέπουν την ιδιωτικοποίηση και την άσκηση επιχειρηματικών δραστηριοτήτων ώστε να διασφαλίζονται οι ορθές διαδικασίες ιδιωτικοποίησης.- Αντιμετώπιση ειδικότερα των καθυστερουμένων πληρωμών που εναπομένουν μεταξύ εταιρειών (μεταξύ εταιρειών του δημοσίου αλλά επίσης και μεταξύ ιδιωτικών και δημοσίων εταιρειών).- Υλοποίηση ενός προγράμματος αναδιάρθρωσης του τομέα του χάλυβα σύμφωνα με τις ανάγκες της Κοινότητας και εφαρμογή προγραμμάτων βιωσιμότητας στις επιχειρήσεις χάλυβα.- Εφαρμογή ενός προγράμματος αναδιάρθρωσης για τον εθνικό αερομεταφορέα, που αποσκοπεί στη μείωση των χρηματοοικονομικών απωλειών.- Επίσπευση της δημιουργίας και της ομαλής λειτουργίας κτηματαγοράς, με τη χάραξη πολιτικής αναδασμού, με την ολοκλήρωση της έκδοσης τίτλων γαιοκτησίας και με την ενίσχυση των δικαιωμάτων ιδιοκτησίας.- Κατάρτιση πλαισίου πολιτικής στον τομέα των αγροτικών πιστώσεων και της αγροτικής χρηματοπιστωτικής υποδομής, που να συμβιβάζεται με την οικονομική στήριξη που παρέχουν τα ΔΧΙ και η Κοινότητα.- Δημιουργία οικονομικού και νομικού περιβάλλοντος ευνοϊκού προς τις ΜΜΕ και ιδίως συνέχιση της απλοποίησης των διαδικασιών καταγραφής και έκδοσης αδειών.Ικανότητα ανάληψης των υποχρεώσεων του μέλουςΕλεύθερη κυκλοφορία εμπορευμάτων- Συνέχιση της εφαρμογής των οδηγιών περί της νέας προσέγγισης με βάση τη νομοθεσία-πλαίσιο. Και τέλος, ενίσχυση της σχετικής διοικητικής ικανότητας (φορείς διαπίστωσης της συμμόρφωσης). Εναρμόνιση της νομοθεσίας της Ρουμανίας για τα φαρμακευτικά και χημικά προϊόντα, τα καλλυντικά, τα υφάσματα, τα υποδήματα, τη νόμιμη μετρολογία και τα μηχανοκίνητα οχήματα με το κοινοτικό κεκτημένο, και συνέχιση της εναρμόνισης της υπόλοιπης παραδοσιακής τεχνικής νομοθεσίας. Συνέχιση της υιοθέτησης των προτύπων ΕΝ. Εφαρμογή συστήματος επιτήρησης της αγοράς, και προετοιμασία της διοίκησης και των επιχειρήσεων στον τομέα των τροφίμων για την υιοθέτηση των κοινοτικών αρχών περί ασφάλειας των τροφίμων.- Εξασφάλιση της ορθής εφαρμογής της νέας νομοθεσίας περί κρατικών συμβάσεων.- Συνέχιση της αναλυτικής εξέτασης της νομοθεσίας της Ρουμανίας στους τομείς που δεν έχουν εναρμονιστεί με το κεκτημένο προκειμένου να διασφαλισθεί ότι συμφωνεί με τα άρθρα 28-30 της συνθήκης, και ολοκλήρωση των διοικητικών ρυθμίσεων για τη μελλοντική παρακολούθηση στον τομέα αυτό.Ελεύθερη κυκλοφορία προσώπων- Συνέχιση της εναρμόνισης της αμοιβαίας αναγνώρισης των επαγγελματικών προσόντων και διπλωμάτων και καθιέρωση των απαραίτητων διοικητικών δομών, καθώς και εφαρμογή προγραμμάτων εκπαίδευσης και κατάρτισης.- Λήψη προπαρασκευαστικών μέτρων για την ανάπτυξη διοικητικών δομών για το συντονισμό των συστημάτων κοινωνικής ασφάλειας.Ελευθερία παροχής υπηρεσιών- Συνέχιση της εναρμόνισης της νομοθεσίας για τις αγορές τίτλων.- Ενίσχυση της εποπτείας των χρηματοπιστωτικών υπηρεσιών.Ελεύθερη κυκλοφορία κεφαλαίων- Εξασφάλιση της συμμόρφωσης προς τις συστάσεις της ομάδας χρηματοοικονομικής δράσεως.- Πλήρης ευθυγράμμιση της νομοθεσίας με τη δεύτερη οδηγία κατά της νομιμοποίησης προσόδων από παράνομες δραστηριότητες.Εταιρικό δίκαιο- Ενίσχυση της διοικητικής ικανότητας των φορέων επιβολής της νομοθεσίας στον τομέα των δικαιωμάτων πνευματικής και βιομηχανικής ιδιοκτησίας και αύξηση των προσπαθειών καταπολέμησης της άνευ άδειας αναπαραγωγής και παραποίησης έργων. Βελτίωση της συνεργασίας μεταξύ φορέων επιβολής της νομοθεσίας, και ιδίως της αστυνομίας, των τελωνειακών και των δικαστικών αρχών. Ενίσχυση της διοικητικής ικανότητας στα σύνορα και εξασφάλιση της ορθής επιβολής της συνοριακής νομοθεσίας. Εντατικοποίηση της κατάρτισης των φορέων επιβολής της νομοθεσίας, συμπεριλαμβανομένων των δικαστών και των εισαγγελέων.- Ολοκλήρωση της διαδικασίας εναρμόνισης της νομοθεσίας με το κεκτημένο, ιδίως με τη θέσπιση του απαραίτητου παράγωγου δικαίου.Πολιτική ανταγωνισμού- Ολοκλήρωση του νομοθετικού πλαισίου τόσο στον τομέα των κρατικών ενισχύσεων όσο και στον τομέα της αντιμετώπισης των συμπράξεων μεταξύ επιχειρήσεων (αντιτράστ). Ενίσχυση της διοικητικής ικανότητας των αρμοδίων για τον ανταγωνισμό αρχών· Εξασφάλιση της επιβολής των κανόνων στον τομέα της καταπολέμησης των trust και των κρατικών ενισχύσεων, συμπεριλαμβανομένης της εναρμόνισης των προγραμμάτων παροχής βοήθειας που δεν συμβιβάζονται με το κοινοτικό κεκτημένο. Ολοκλήρωση του ευρετηρίου κρατικών ενισχύσεων και κατάρτιση των ετησίων εκθέσεων. Καλύτερη συνειδητοποίηση των κανόνων εκ μέρους όλων των παραγόντων που συμμετέχουν στην αγορά και των χορηγών βοήθειας. Εντατικοποίηση της κατάρτισης των δικαστικών αρχών στον τομέα του ανταγωνισμού.Γεωργία- Οργάνωση και εκτέλεση γενικής γεωργικής απογραφής.- Προετοιμασία της διοικητικής δομής που είναι απαραίτητη για το σχεδιασμό, την εκτέλεση, τη διαχείριση, την παρακολούθηση, τον έλεγχο και την αξιολόγηση των προγραμμάτων αγροτικής ανάπτυξης με κοινοτική χρηματοδότηση.- Ενίσχυση της διοικητικής δομής με σκοπό τη βελτίωση των ικανοτήτων χάραξης πολιτικής και οικονομικής ανάλυσης.- Προετοιμασία της εφαρμογής και επιβολής των μηχανισμών διαχείρισης της Κοινής Γεωργικής Πολιτικής, και ιδίως του ολοκληρωμένου συστήματος διαχείρισης και ελέγχου, συμπεριλαμβανομένου ενός συστήματος αναγνώρισης και καταγραφής του ζωικού κεφαλαίου, καθώς και ενός συστήματος αναγνώρισης των αγροτεμαχίων, καθώς και για την τυπική και ουσιαστική εφαρμογή της κτηνιατρικής νομοθεσίας, της φυτοϋγειονομικής νομοθεσίας και της νομοθεσίας για την ασφάλεια των τροφίμων.- Συνέχιση της καθιέρωσης μητρώου αμπελοκαλλιεργειών και συστημάτων ελέγχου στον τομέα του οίνου.- Συνέχιση της εναρμόνισης της νομοθεσίας στον κτηνιατρικό και φυτοϋγειονομικό τομέα και αναβάθμιση των διατάξεων ελέγχου, ιδίως στα μελλοντικά εξωτερικά σύνορα.- Πλήρης μεταφορά στο εσωτερικό δίκαιο της νομοθεσίας για τις μεταδοτικές σπογγώδεις εγκεφαλοπάθειες, τα φυτοϋγειονομικά "διαβατήρια", τα ανώτατα όρια καταλοίπων, τη διατροφή των ζώων και τη διασφάλιση της τυπικής και ουσιαστικής εφαρμογής, συμπεριλαμβανομένης της διάγνωσης ασθενειών των ζώων και δη των μεταδοτικών σπογγωδών εγκεφαλοπαθειών, σύμφωνα με το κεκτημένο.- Ενίσχυση της διοικητικής ικανότητας για την εφαρμογή της στρατηγικής στον τομέα της ασφάλειας τροφίμων.Αλιεία- Ολοκλήρωση της καθιέρωσης κατάλληλης οργάνωσης, κατάλληλων θεσμικών πόρων και εξοπλισμού σχετικά με την επιθεώρηση και τους ελέγχους σε κεντρικό και περιφερειακό επίπεδο. Ολοκλήρωση του νηολογίου αλιευτικών σκαφών που θα συμμορφώνεται πλήρως με τις κοινοτικές απαιτήσεις. Ανάπτυξη ενός αξιόπιστου συστήματος στατιστικών στον τομέα της αλιείας.Πολιτική μεταφορών- Ενίσχυση της διοικητικής ικανότητας στον τομέα των οδικών μεταφορών και συνέχιση της νομικής εναρμόνισης (ιδίως προοδευτική κατάργηση των πρακτικών εισαγωγής διακρίσεων στον τομέα της φορολόγησης των οδικών μεταφορών/τέλη) και έναρξη της εφαρμογής προγράμματος δράσεως για τον εκ των υστέρων εξοπλισμό των οχημάτων μεταφοράς εμπορευμάτων με συστήματα περιορισμού της ταχύτητας και συσκευή ελέγχου.- Εξασφάλιση της εφαρμογής του κεκτημένου σχετικά με την ασφάλεια στη θάλασσα, λαμβανομένης υπόψη της πιο πρόσφατης εξέλιξής της και την ενίσχυση της διοικητικής ικανότητας, με σκοπό τη βελτίωση της απόδοσης του κράτους σημαίας του ρουμανικού στόλου.- Αναδιάρθρωση και εκσυγχρονισμός του στόλου του ρουμανικού τμήματος του Δούναβη, με σκοπό την αύξηση της ανταγωνιστικότητας και τη συμμόρφωση προς τις κοινοτικές τεχνικές προδιαγραφές.- Μεταφορά και εφαρμογή του αναθεωρημένου κεκτημένου στον τομέα των σιδηροδρόμων.Φορολογία- Εξασφάλιση της νομοθετικής εναρμόνισης με έμφαση στην απαλλαγή από τον ΦΠΑ, στους όρους επιστροφής του, στη φορολογητέα βάση και στο μηδενικό συντελεστή, καθώς και στο επίπεδο, τη δομή των ειδικών φόρων κατανάλωσης και την απαλλαγή από τους εν λόγω φόρους.- Διασφάλιση της συμμόρφωσης των ήδη ισχυόντων και των νέων φορολογικών μέτρων προς τις αρχές του κώδικα δεοντολογίας για τη φορολόγηση των επιχειρήσεων.- Ενίσχυση των διοικητικών ικανοτήτων και των διαδικασιών ελέγχου, συμπεριλαμβανομένης της διοικητικής συνεργασίας και της αμοιβαίας συνδρομής. Θα πρέπει να δίδεται ιδιαίτερη προσοχή στην είσπραξη των εσόδων, στη σύσταση μητρώου των φορολογουμένων, και στην επιστροφή του ΦΠΑ. Χάραξη στρατηγικής για τη διαχείριση των φόρων. Θέσπιση ενός κώδικα δεοντολογίας και των μέτρων εφαρμογής του. Εκτίμηση των αναγκών του φορολογικού συστήματος σε ανθρώπινους πόρους και καθορισμός και εφαρμογή ενός συστήματος κατάρτισης που καλύπτει τόσο την αρχική κατάρτιση όσο και την κατάρτιση επί του έργου.- Ανάπτυξη συστημάτων πληροφοριών που επιτρέπουν την ανταλλαγή ηλεκτρονικών δεδομένων με την Κοινότητα και τα κράτη μέλη της.- Εφαρμογή της οδηγίας για την κατοχή και την κυκλοφορία προϊόντων που υπόκεινται σε ειδικούς φόρους κατανάλωσης.Στατιστικές- Διεξαγωγή απογραφής του πληθυσμού.- Περαιτέρω βελτίωση της ποιότητας και του πεδίου εφαρμογής των στατιστικών με την εξασφάλιση της διάθεσης των απαραίτητων πόρων για την περαιτέρω ενίσχυση των στατιστικών ικανοτήτων, συμπεριλαμβανομένου του περιφερειακού επιπέδου.Απασχόληση και κοινωνικές υποθέσεις- Χάραξη και εφαρμογή εθνικής πολιτικής για την απασχόληση που είναι εναρμονισμένη με τις ευρωπαϊκές κατευθυντήριες γραμμές για την απασχόληση, συμπεριλαμβανομένων των προετοιμασιών για συμμετοχή σε δραστηριότητες, όπως αυτές του Ευρωπαϊκού Κοινωνικού Ταμείου.- Ανάπτυξη της ικανότητας του Εθνικού Οργανισμού Απασχόλησης να εφαρμόζει ενεργά μέτρα και προγράμματα απασχόλησης και να ενισχύει τις υπηρεσίες απασχόλησης σε τοπικό επίπεδο, ιδίως με τη βελτίωση της συνεργασίας μεταξύ των τοπικών υπηρεσιών στον τομέα της απασχόλησης και της κοινωνικής πρόνοιας.- Ολοκλήρωση της μεταρρύθμισης του συστήματος κοινωνικής πρόνοιας, συμπεριλαμβανομένης της χρηματοοικονομικής αποκέντρωσης των σχετικών φορέων.- Συνέχιση της εναρμόνισης και εξασφάλιση της ορθής εφαρμογής της νομοθεσίας της Κοινότητας στους τομείς του εργατικού δικαίου, της ίσης μεταχείρισης ανδρών και γυναικών και της υγείας και ασφάλειας στον χώρο εργασίας, ιδίως με τη θέσπιση νέου Κώδικα Εργασίας. Ενίσχυση των σχετικών διοικητικών δομών και των δομών επιβολής της νομοθεσίας, συμπεριλαμβανομένων των επιθεωρήσεων εργασίας. Θέσπιση παράγωγου δίκαιου κατά των διακρίσεων και κατάρτιση χρονοδιαγράμματος για την εφαρμογή του.- Μεταφορά και εφαρμογή της νομοθεσίας για τη δημόσια υγεία και τη δημιουργία εθνικού συστήματος επιτήρησης και ελέγχου των μεταδοτικών νόσων, καθώς και συστήματος παρακολούθησης των πληροφοριών.- Θέσπιση της απαραίτητης νομοθεσίας για την ενίσχυση των οργανώσεων των εργαζομένων και των εργοδοτών και στήριξη των προσπαθειών που καταβάλλουν οι κοινωνικοί εταίροι για τη θεσμική ανάπτυξη, κυρίως με αυτόνομο διμερή κοινωνικό διάλογο, εν όψει ιδίως του μελλοντικού τους ρόλου για τη χάραξη και την εφαρμογή της πολιτικής της Ένωσης στον τομέα της απασχόλησης και της κοινωνικής πολιτικής, συμπεριλαμβανομένου του Ευρωπαϊκού Κοινωνικού Ταμείου.- Ενίσχυση της ικανότητας σφαιρικής διαχείρισης της μεταρρύθμισης στον τομέα της υγείας, με τη βελτίωση του στρατηγικού προγραμματισμού των ανθρωπίνων και χρηματοδοτικών πόρων για την αποτελεσματική χρησιμοποίηση των δημοσίων κεφαλαίων, και την παράλληλη εξασφάλιση της πρόσβασης στον τομέα της περίθαλψης.- Χάραξη εθνικής στρατηγικής, συμπεριλαμβανομένης της συλλογής στοιχείων, με σκοπό τη μελλοντική συμμετοχή στην ευρωπαϊκή στρατηγική για την κοινωνική ένταξη.Ενέργεια- Χάραξη και εφαρμογή στρατηγικής για την ενέργεια σύμφωνα με τους στόχους της ενεργειακής πολιτικής της Ένωσης. Εκτός από τις κύριες πηγές ενέργειας, η στρατηγική θα πρέπει επίσης να επικεντρώνεται στη βελτίωση της αποτελεσματικότητας της ενέργειας, ιδίως στον τομέα της θέρμανσης, και τη χρησιμοποίηση της ανανεώσιμης ενέργειας.- Συνέχιση της διαδικασίας εναρμόνισης στην εσωτερική αγορά ενέργειας (ηλεκτρικό ρεύμα και φυσικό αέριο) με τη δημιουργία ανεξάρτητου φορέα εκμετάλλευσης του συστήματος μεταφοράς (ηλεκτρικού ρεύματος), εξουδετέρωση των υπολειπόμενων στρεβλώσεων των τιμών στον τομέα της ενέργειας και προετοιμασία της συνέχισης του προοδευτικού ανοίγματος της αγοράς, καθώς και εξασφάλιση ανεξάρτητων και αποτελεσματικών ρυθμιστικών μηχανισμών.- Καθιέρωση αυστηρής και διαφανούς δημοσιονομικής πειθαρχίας μεταξύ όλων των παραγόντων της αγοράς ενέργειας στη Ρουμανία, με σκοπό τη σταδιακή κατάρτιση ενός προγράμματος κάλυψης του κόστους και μείωσης των καθυστερούμενων πληρωμών.- Κατάρτιση και έναρξη εφαρμογής ενός προγράμματος εναρμόνισης με το κοινοτικό κεκτημένο στον τομέα των αποθεμάτων πετρελαίου.- Εφαρμογή των συστάσεων που περιέχονται στην έκθεση του Συμβουλίου για την πυρηνική ασφάλεια στο πλαίσιο της διεύρυνσης με ιδιαίτερη έμφαση στις προτεραιότητες που καθορίζονται στην έκθεση.- Συνέχιση της εξασφάλισης υψηλού επιπέδου πυρηνικής ασφάλειας στον πυρηνικό σταθμό Cernavoda.- Έμφαση στην ενίσχυση των πόρων και ικανοτήτων της εθνικής ρυθμιστικής αρχής για την πυρηνική ενέργεια.Βιομηχανική πολιτική- Αναθεώρηση του πολιτικού και νομοθετικού πλαισίου για τη βελτίωση της πρόσβασης των επιχειρήσεων (ιδίως των ΜΜΕ) στις χρηματοδοτήσεις επιχειρήσεων.- Εφαρμογή στρατηγικής στον τομέα του ανταγωνισμού προσανατολισμένης προς την οικονομία αγοράς, συμπεριλαμβανομένων των τομεακών προγραμμάτων αναδιάρθρωσης.Τηλεπικοινωνίες και τεχνολογίες των πληροφοριών- Μεταφορά του κεκτημένου στον τομέα των τηλεπικοινωνιών και των ταχυδρομικών υπηρεσιών.- Προετοιμασία της πλήρους ελευθέρωσης της αγοράς τηλεπικοινωνιών με τη δημιουργία εθνικής ρυθμιστικής αρχής.Πολιτική στον πολιτιστικό και οπτικοακουστικό τομέα- Εναρμόνιση της νομοθεσίας και ενίσχυση των ικανοτήτων της ανεξάρτητης ρυθμιστικής αρχής στο ραδιοτηλεοπτικό τομέα.Περιφερειακή πολιτική και συντονισμός των διαρθρωτικών μέσων- Χάραξη εθνικής πολιτικής για την οικονομική και κοινωνική συνοχή και στο πλαίσιο αυτό τακτική ενημέρωση και βελτίωση του προγράμματος εθνικής ανάπτυξης.- Δημιουργία του απαραίτητου συστήματος παρακολούθησης και αξιολόγησης, ιδίως για την εκ των προτέρων και την εκ των υστέρων αξιολόγηση και για την είσπραξη των σχετικών στατιστικών στοιχείων και δεικτών.- Ενίσχυση της θεσμικής και διοικητικής ικανότητας των φορέων που είναι αρμόδιοι για τον προγραμματισμό και τη διαχείριση ταμείων για την οικονομική και κοινωνική συνοχή, σύμφωνα με την προσέγγιση των διαρθρωτικών ταμείων, και ιδίως προσδιορισμός των αρχών διαχείρισης και πληρωμών. Σαφής κατανομή των αρμοδιοτήτων σε εθνικό και περιφερειακό επίπεδο και βελτίωση της διοικητικής ικανότητας όσον αφορά τις προσλήψεις, τους τύπους σταδιοδρομίας και την επιμόρφωση. Εξασφάλιση διυπουργικής συνεργασίας.- Προετοιμασία για τη συμμόρφωση προς τις βασικές διατάξεις δημοσιονομικής διαχείρισης και ελέγχου, όπως καθορίζουν οι αντίστοιχοι κανονισμοί των διαρθρωτικών ταμείων.Περιβάλλον- Πλήρης μεταφορά και έναρξη επιβολής του κοινοτικού κεκτημένου στους τομείς της οριζόντιας νομοθεσίας (αξιολόγηση της περιβαλλοντικής επίπτωσης), της διαχείρισης των αποβλήτων, της ποιότητας των υδάτων, του ελέγχου της βιομηχανικής ρύπανσης και της διαχείρισης των κινδύνων (ολοκληρωμένο σύστημα πρόληψης και ελέγχου της βιομηχανικής ρύπανσης, μεγάλες εγκαταστάσεις καύσεως, έλεγχος του κινδύνου ατυχημάτων μεγάλης εκτάσεως, συμπεριλαμβανομένων των επικίνδυνων ουσιών).- Επιμελημένα σχέδια εφαρμογής που σχετίζονται με συγκεκριμένες οδηγίες, συμπεριλαμβανομένων των σχεδίων χρηματοδότησης, με ιδιαίτερη έμφαση στη διαχείριση των αποβλήτων (συμπεριλαμβανομένης μιας στρατηγικής διαχείρισης των αποβλήτων σε εθνικό και περιφερειακό επίπεδο), έλεγχος της ποιότητας των υδάτων και της βιομηχανικής ρύπανσης και διαχείριση των κινδύνων (ολοκληρωμένη πρόληψη και έλεγχος της βιομηχανικής ρύπανσης, έλεγχος του κινδύνου ατυχημάτων μεγάλης έκτασης, συμπεριλαμβανομένων των επικίνδυνων ουσιών).- Ενίσχυση της διοικητικής ικανότητας σε εθνικό επίπεδο για τη βελτίωση των ικανοτήτων χάραξης πολιτικής και οικονομικής ανάλυσης. Πρέπει να αποδίδεται ιδιαίτερη προσοχή στην ικανότητα επιβολής της νομοθεσίας εκ μέρους των επιθεωρήσεων προστασίας του περιβάλλοντος, σε τοπικό επίπεδο.- Ενσωμάτωση όρων προστασίας του περιβάλλοντος στον ορισμό και στην εφαρμογή όλων των άλλων τομεακών πολιτικών με σκοπό την προώθηση της αειφόρου ανάπτυξης.Προστασία των καταναλωτών και της υγείας- Συνέχιση της ευθυγράμμισης της νομοθεσίας, ενίσχυση της επιτήρησης της αγοράς και των αρχών επιβολής της νομοθεσίας, και, ειδικότερα, εξασφάλιση της αποτελεσματικής εφαρμογής της πενταετούς στρατηγικής όσον αφορά την εθνική αρχή για την προστασία των καταναλωτών.Συνεργασία στον τομέα της δικαιοσύνης και των εσωτερικών υποθέσεων- Βελτίωση της διαχείρισης των συνόρων μέσω i) χάραξης στρατηγικής για την ολοκληρωμένη διαχείριση των συνόρων, ii) θέσπισης και εφαρμογής νομοθεσίας σχετικά με τον νόμο για τα κρατικά σύνορα και τον νόμο για την οργάνωση και τη λειτουργία της συνοριακής αστυνομίας, iii) κατάργησης της χρησιμοποίησης κληρωτών στην συνοριακή αστυνομία και iv) εναρμόνιση της νομοθεσίας και της πρακτικής στον τομέα της καταπολέμησης της παράνομης μετανάστευσης και της σωματεμπορίας, ιδίως όσον αφορά τις γυναίκες και τα παιδιά.- Ανάπτυξη και παρουσίαση ενός προγράμματος δράσεως Σένγκεν.- Συνέχιση της προοδευτικής εναρμόνισης της νομοθεσίας και πρακτικής σχετικά με τις θεωρήσεις.- Κατάρτιση και έναρξη εφαρμογής ολοκληρωμένης στρατηγικής για την καταπολέμηση του οργανωμένου εγκλήματος και τη βελτίωση του συντονισμού μεταξύ φορέων επιβολής της νομοθεσίας από το στάδιο της πρόληψης μέχρι το στάδιο της δίωξης.- Ανάπτυξη και εφαρμογή εθνικής στρατηγικής για τα ναρκωτικά και δημιουργία εθνικού σημείου επαφής με το Ευρωπαϊκό Κέντρο Παρακολούθησης Ναρκωτικών και Τοξικομανίας.- Συνέχιση της εναρμόνισης με το σχετικό κοινοτικό κεκτημένο στον τομέα της νομιμοποίησης εσόδων από παράνομες δραστηριότητες· κύρωση και εφαρμογή της ευρωπαϊκής σύμβασης του Συμβουλίου του 1981 και ενίσχυση της διοικητικής ικανότητας της εθνικής υπηρεσίας για την πρόληψη και την καταπολέμηση της νομιμοποίησης εσόδων από παράνομες δραστηριότητες.- Λήψη των απαραίτητων μέτρων για την εξασφάλιση της εφαρμογής των κοινοτικών μέσων στον τομέα της δικαστικής συνεργασίας σε αστικά θέματα.- Λήψη των απαραίτητων μέτρων για την εναρμόνιση της νομοθεσίας με τη σύμβαση για τη προστασία των χρηματοοικονομικών συμφερόντων των Κοινοτήτων και τα πρωτόκολλά της.Τελωνειακή ένωση- Συνέχιση των προσπαθειών εφαρμογής της πολιτικής στον τομέα της τελωνειακής δεοντολογίας. Εφαρμογή μέτρων για τη μείωση του χρόνου αναμονής στα σύνορα, καταπολέμηση της διασυνοριακής διακίνησης των αναπαραχθέντων χωρίς άδεια προϊόντων και προϊόντων παραποίησης/απομίμησης και καταπολέμηση των οικονομικών εγκλημάτων και του οργανωμένου εγκλήματος.- Ενίσχυση της διοικητικής και επιχειρησιακής ικανότητας στον τομέα του ελέγχου εφαρμογής των τελωνειακών ρυθμίσεων μέσω διυπηρεσιακής συνεργασίας. Θα πρέπει να εκτιμώνται οι ανάγκες πόρων και να αναπτύσσεται η κατάρτιση σε κεντρικό επίπεδο.- Επιτάχυνση της υλοποίησης της στρατηγικής σχετικά με την τεχνολογία πληροφοριών της τελωνειακής διοίκησης της Ρουμανίας· ανάπτυξη συστημάτων τεχνολογίας πληροφοριών που θα επιτρέπουν την ανταλλαγή ηλεκτρονικών στοιχείων μεταξύ της Κοινότητας και της Ρουμανίας.Δημοσιονομικός έλεγχος- Προετοιμασία εγγράφου πολιτικής για τον εσωτερικό δημοσιονομικό έλεγχο, που θα συνοδεύεται από νομοθεσία, κανόνες και διαδικασίες που θα συμβιβάζονται με τα διεθνώς αποδεκτά πρότυπα, και η οποία θα καλύπτει με ολοκληρωμένο τρόπο: i) τις ευθύνες δημοσιονομικής διαχείρισης και ελέγχου του διαχειριστή του κέντρου δημοσιονομικών δαπανών (υποχρέωση λογοδοσίας των διαχειριστών), ii) τους εκ των προτέρων ελέγχους που πραγματοποιούνται στο πλαίσιο των συστημάτων προληπτικών ελέγχων του Υπουργείου Οικονομικών και iii) τα καθήκοντα των ελεγκτών εσωτερικού ελέγχου, συμπεριλαμβανομένης της λειτουργικής ανεξαρτησίας τους.- Ορισμός και ποσοτικός καθορισμός των αναγκών οργάνωσης, ανθρώπινων πόρων και επενδύσεων για την καθιέρωση εσωτερικού δημοσιονομικού και λογιστικού ελέγχου σύμφωνα με το έγγραφο πολιτικής, στα κυριότερα κέντρα δημοσιονομικών δαπανών· κατάρτιση και υλοποίηση προγραμμάτων θεσμικής ανάπτυξης και ανάπτυξης των ανθρωπίνων πόρων στον τομέα του εσωτερικού δημοσιονομικού ελέγχου και του εσωτερικού λογιστικού ελέγχου.- Ενίσχυση των θεσμικών ικανοτήτων του Ελεγκτικού Συνεδρίου με σκοπό την εισαγωγή σύγχρονων διαδικασιών λογιστικού ελέγχου σύμφωνα με τα διεθνή πρότυπα και την καλύτερη δυνατή πρακτική.- Ενίσχυση της καταπολέμησης της απάτης, ιδίως όσον αφορά την προστασία των χρηματοπιστωτικών συμφερόντων της Κοινότητας.- Διορισμός κεντρικού φορέα αρμοδίου για την προστασία των χρηματοοικονομικών συμφερόντων της Κοινότητας και έναρξη πραγματικής συνεργασίας με την OLAF μέσω του εν λόγω φορέα.- Ενίσχυση των προσπαθειών εξασφάλισης της ορθής χρησιμοποίησης, του ελέγχου της παρακολούθησης και της αξιολόγησης της προενταξιακής χρηματοδότησης της Κοινότητας, ως βασικού δείκτη της ικανότητας της Ρουμανίας να εφαρμόζει το κοινοτικό κεκτημένο στον τομέα του δημοσιονομικού ελέγχου.5. ΠρογραμματισμόςΓια το διάστημα 2000-2006, παράλληλα με το Phare, η χρηματοδοτική βοήθεια προς τη Ρουμανία περιλαμβάνει τη στήριξη προενταξιακών μέτρων αγροτικής και γεωργικής ανάπτυξης στο πλαίσιο του προενταξιακού μέσου SAPARD [κανονισμός (ΕΚ) αριθ. 1268/1999 του Συμβουλίου, ΕΕ L 161 της 26.6.1999, σ. 87]· και τη στήριξη έργων υποδομής στον τομέα του περιβάλλοντος και των μεταφορών στο πλαίσιο του διαρθρωτικού μέσου ISPA [κανονισμός (ΕΚ) αριθ. 1267/1999 του Συμβουλίου, ΕΕ L 161 της 26.6.1999, σ. 73], το οποίο αποδίδει προτεραιότητα σε μέτρα παρόμοια με εκείνα του ταμείου συνοχής για την προενταξιακή περίοδο. Δυνάμει των εθνικών αυτών επιχορηγήσεων, η Ρουμανία μπορεί επίσης να χρηματοδοτεί τμήμα της συμμετοχής της σε κοινοτικά προγράμματα, συμπεριλαμβανομένων των προγραμμάτων-πλαίσιο για την έρευνα και την τεχνολογική ανάπτυξη και των προγραμμάτων στους τομείς της εκπαίδευσης και των επιχειρήσεων. Εξάλλου, η Ρουμανία θα έχει πρόσβαση στη χρηματοδότηση από πολυκρατικά και οριζόντια προγράμματα που έχουν άμεση σχέση με το κεκτημένο. Απαιτείται η συστηματική συγχρηματοδότηση από τα υποψήφια κράτη όλων των επενδυτικών έργων. Η Επιτροπή συνεργάζεται από το 1998 με την Ευρωπαϊκή Τράπεζα Επενδύσεων και με τα διεθνή χρηματοπιστωτικά ιδρύματα, ιδίως με την Ευρωπαϊκή Τράπεζα Ανασυγκρότησης και Ανάπτυξης και με την Παγκόσμια Τράπεζα, προκειμένου να διευκολύνεται η συγχρηματοδότηση έργων που σχετίζονται με τις προενταξιακές προτεραιότητες.6. ΠροϋποθέσειςΗ κοινοτική βοήθεια για τη χρηματοδότηση έργων από τα τρία προενταξιακά μέσα, ήτοι το Phare, το ISPA και το SAPARD, προϋποθέτει την τήρηση, εκ μέρους της Ρουμανίας, των υποχρεώσεών της που απορρέουν από την ευρωπαϊκή συμφωνία, την περαιτέρω πρόοδο προς την κατεύθυνση της εκπλήρωσης των κριτηρίων της Κοπεγχάγης και ιδίως την πρόοδο όσον αφορά την εκπλήρωση των ειδικών κριτηρίων που καθορίζονται στην παρούσα αναθεωρημένη εταιρική σχέση για την προσχώρηση. Η μη τήρηση αυτών των γενικών προϋποθέσεων θα μπορούσε να οδηγήσει το Συμβούλιο να αποφασίσει την αναστολή της χρηματοδοτικής βοήθειας βάσει του άρθρου 4 του κανονισμού (ΕΚ) αριθ. 622/98.7. ΠαρακολούθησηΗ εφαρμογή της εταιρικής σχέσης για την προσχώρηση παρακολουθείται στο πλαίσιο της ευρωπαϊκής συμφωνίας. Όπως τονίστηκε κατά το Ευρωπαϊκό Συμβούλιο του Λουξεμβούργου, είναι σημαντικό να εξακολουθήσουν τα όργανα της ευρωπαϊκής συμφωνίας να αποτελούν το πλαίσιο εντός του οποίου μπορεί να εξετάζονται η υιοθέτηση και η εφαρμογή του κεκτημένου. Οι σχετικοί τομείς της εταιρικής σχέσης για την προσχώρηση, συζητούνται στην αρμόδια υποεπιτροπή. Η επιτροπή σύνδεσης συζητεί τις γενικές εξελίξεις, την επιτευχθείσα πρόοδο και τα προβλήματα που ανακύπτουν όσον αφορά την τήρηση των προτεραιοτήτων και την επίτευξη των ενδιαμέσων στόχων της εταιρικής σχέσης, καθώς και τα ειδικότερα θέματα που της υποβάλλουν οι υποεπιτροπές.Η επιτροπή διαχείρισης του Phare μεριμνά ώστε οι ενέργειες που χρηματοδοτούνται βάσει των τριών προενταξιακών μέσων, δηλ. του Phare, του ISPA και του SAPARD, να είναι συμβατές μεταξύ τους καθώς και με τις εταιρικές σχέσεις για την προσχώρηση, όπως προβλέπεται στον συντονιστικό κανονισμό [κανονισμός (ΕΚ) αριθ. 1266/1999 του Συμβουλίου, ΕΕ L 161 της 26.6.1999, σ. 68].Η εταιρική σχέση για την προσχώρηση θα εξακολουθήσει να τροποποιείται, οσάκις απαιτείται, σύμφωνα με το άρθρο 2 του κανονισμού (ΕΚ) αριθ. 622/98.(1) Η σειρά παρουσίασης είναι αυτή που χρησιμοποιείται για την περιοδική έκθεση 2000.


C 297 E/130                                     Επίσημη Εφημερίδα της Ευρωπαϊκής Ένωσης                           EL       20.11.2008
Πέμπτη, 29 Νοεμβρίου 2007
             P6_TA(2007)0553
             Προδικαστικά ερωτήματα που αφορούν το χώρο ελευθερίας, ασφάλειας και
             δικαιοσύνης *
             Νομοθετικό ψήφισμα του Ευρωπαϊκού Κοινοβουλίου της 29ης Νοεμβρίου 2007 σχετικά με την πρόταση
             απόφασης του Συμβουλίου που αφορά τροποποίηση του πρωτοκόλλου περί του Οργανισμού του
             Δικαστηρίου για τις αιτήσεις εκδόσεως προδικαστικής αποφάσεως που αφορούν το χώρο ελευθερίας,
                          ασφάλειας και δικαιοσύνης (11824/2007 — C6-0292/2007 — 2007/0812(CNS))
             (Διαδικασία διαβούλευσης)
             Το Ευρωπαϊκό Κοινοβούλιο,
             — έχοντας υπόψη το σχέδιο απόφασης του Συμβουλίου (11824/2007),
             — έχοντας υπόψη το άρθρο 245, παράγραφος 2, της Συνθήκης ΕΚ και το άρθρο 160 της Συνθήκης Ευρατόμ,
                  σύμφωνα με τα οποία κλήθηκε από το Συμβούλιο να γνωμοδοτήσει (C6-0292/2007),
             — έχοντας υπόψη το άρθρο 51 του Κανονισμού του,
             — έχοντας υπόψη την έκθεση της Επιτροπής Νομικών Θεμάτων (A6-0451/2007),
             1.    εγκρίνει το σχέδιο απόφασης του Συμβουλίου·
             2.    καλεί το Συμβούλιο, στην περίπτωση που προτίθεται να απομακρυνθεί από το κείμενο που ενέκρινε το
             Κοινοβούλιο, να το ενημερώσει σχετικά·
             3.    ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές
             τροποποιήσεις στο υποβαλλόμενο προς διαβούλευση κείμενο·
             4.    αναθέτει στον Πρόεδρό του να διαβιβάσει τη θέση του Κοινοβουλίου στο Συμβούλιο, στην Επιτροπή και στο
             Δικαστήριο.
             P6_TA(2007)0554
             Αίτηση υπεράσπισης της βουλευτικής ασυλίας του Renato Brunetta
             Απόφαση του Ευρωπαϊκού Κοινοβουλίου της 29ης Νοεμβρίου 2007 σχετικά με την αίτηση υπεράσπισης
                          των προνομίων και ασυλιών που υπέβαλε ο Renato Brunetta (2007/2172(IMM))
             Το Ευρωπαϊκό Κοινοβούλιο,
             — έχοντας υπόψη την αίτηση του Renato Brunetta για την υπεράσπιση της ασυλίας του σε σχέση με την αγωγή
                  που έχει ασκηθεί εναντίον του ενώπιον του Πρωτοδικείου του Μιλάνου, με ημερομηνία 18 Ιανουαρίου 2007,
                  η οποία ανακοινώθηκε σε συνεδρίαση της ολομέλειας στις 31 Ιανουαρίου 2007,
             — έχοντας ακούσει τον Renato Brunetta, σύμφωνα με το άρθρο 7, παράγραφος 3, του Κανονισμού του,
 ---pagebreak--- 20.11.2008       EL                            Επίσημη Εφημερίδα της Ευρωπαϊκής Ένωσης                                   C 297 E/131
                                                                                Πέμπτη, 29 Νοεμβρίου 2007
           — έχοντας υπόψη τα άρθρα 9 και 10 του Πρωτοκόλλου περί Προνομίων και Ασυλιών των Ευρωπαϊκών Κοινο-
                τήτων της 8ης Απριλίου 1965, και το άρθρο 6, παράγραφος 2, της Πράξης σχετικά με την εκλογή των
                αντιπροσώπων στο Ευρωπαϊκό Κοινοβούλιο με άμεση και καθολική ψηφοφορία, της 20ής Σεπτεμβρίου 1976,
           — έχοντας υπόψη τις αποφάσεις του Δικαστηρίου των Ευρωπαϊκών Κοινοτήτων στις 12 Μαΐου 1964 και στις
                10 Ιουλίου 1986 (1),
           — έχοντας υπόψη το άρθρο 6, παράγραφος 3, και το άρθρο 7 του Κανονισμού του,
           — έχοντας υπόψη την έκθεση της Επιτροπής Νομικών Θεμάτων (A6-0449/2007),
           1.    αποφασίζει να υπερασπίσει την ασυλία και τα προνόμια του Renato Brunetta·
           2.    αναθέτει στον Πρόεδρό του να διαβιβάσει αμέσως την παρούσα απόφαση, καθώς και την έκθεση της
           αρμόδιας επιτροπής του, προς τις αρμόδιες αρχές της Ιταλικής Δημοκρατίας.
           (1) Υπόθεση 101/63, Wagner κατά Fohrmann και Krier, Συλλογή, ελληνική ειδική έκδοση 1954-1964, σελ. 1089, και
               υπόθεση 149/85 Wybot κατά Faure και άλλων, Συλλογή 1986, σελ. 2403.
           P6_TA(2007)0555
           Συντονισμός των διατάξεων των κρατών μελών σχετικά την άσκηση τηλεοπτικών
           δραστηριοτήτων ***II
           Νομοθετικό ψήφισμα του Ευρωπαϊκού Κοινοβουλίου της 29ης Νοεμβρίου 2007 σχετικά με την κοινή
           θέση του Συμβουλίου ενόψει της έγκρισης της οδηγίας του Ευρωπαϊκού Κοινοβουλίου και του Συμ-
           βουλίου που αφορά την τροποποίηση της οδηγίας 89/552/ΕΟΚ για το συντονισμό ορισμένων νομο-
           θετικών, κανονιστικών και διοικητικών διατάξεων των κρατών μελών σχετικά με την άσκηση τηλεοπτικών
                            δραστηριοτήτων (10076/6/2007 — C6-0352/2007 — 2005/0260(COD))
           (Διαδικασία συναπόφασης: δεύτερη ανάγνωση)
           Το Ευρωπαϊκό Κοινοβούλιο,
           — έχοντας υπόψη την κοινή θέση του Συμβουλίου (10076/6/2007 — C6-0352/2007),
           — έχοντας υπόψη τη θέση του κατά την πρώτη ανάγνωση (1) σχετικά με την πρόταση της Επιτροπής προς το
                Ευρωπαϊκό Κοινοβούλιο και το Συμβούλιο (COM(2005)0646),
           — έχοντας υπόψη την τροποποιημένη πρόταση της Επιτροπής (COM(2007)0170),
           — έχοντας υπόψη το άρθρο 251, παράγραφος 2, της Συνθήκης ΕΚ,
           — έχοντας υπόψη το άρθρο 67 του Κανονισμού του,
           — έχοντας υπόψη τη σύσταση για τη δεύτερη ανάγνωση της Επιτροπής Πολιτισμού και Παιδείας
                (A6-0442/2007),
           (1) Κείμενα που εγκρίθηκαν στις 13.12.2006, P6_TA(2006)0559.


title: 2008/781/ΕΚ: Απόφαση του Συμβουλίου, της 2ας Οκτωβρίου 2008 , για τον διορισμό στην Επιτροπή των Περιφερειών επτά τακτικών και επτά αναπληρωματικών μελών από τη Βουλγαρία

text:
               9.10.2008

               EL

               Επίσημη Εφημερίδα της Ευρωπαϊκής Ένωσης

               L 268/29

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 2ας Οκτωβρίου 2008
   για τον διορισμό στην Επιτροπή των Περιφερειών επτά τακτικών και επτά αναπληρωματικών μελών από τη Βουλγαρία
   (2008/781/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,
   την πρόταση της βουλγαρικής κυβέρνησης,
   Εκτιμώντας τα ακόλουθα:

               (1)

               Στις 24 Ιανουαρίου 2006, το Συμβούλιο εξέδωσε την απόφαση 2006/116/ΕΚ (1) περί διορισμού των τακτικών και αναπληρωματικών μελών της Επιτροπής των Περιφερειών, για την περίοδο από 26 Ιανουαρίου 2006 έως 25 Ιανουαρίου 2010.

               (2)

               Τέσσερις θέσεις τακτικών μελών της Επιτροπής των Περιφερειών έχουν μείνει κενές λόγω της λήξης της θητείας της κ. Antoaneta GEORGIEVA, του κ. Yoan KOSTADINOV, του κ. Veselin ZLATEV και του κ. Bogomil BELCHEV. Τρεις θέσεις τακτικών μελών έχουν μείνει κενές λόγω της παραίτησης του κ. Remzi YUSEINOV, του κ. Kiril YORDANOV και του κ. Yordan LECHKOV. Τέσσερις θέσεις αναπληρωματικών μελών έχουν μείνει κενές λόγω της λήξης της θητείας του κ. Delyan ENKIN, του κ. Lachezar ROSENOV, του κ. Nikola KOLEV και της κ. Rumiana BOZUKOVA.

               (3)

               Μία θέση αναπληρωματικού μέλους έχει μείνει κενή μετά την παραίτηση της κ. Anastasia MLADENOVA. Δύο θέσεις αναπληρωματικών μελών έχουν μείνει κενές μετά τον διορισμό του κ. Zlatko ZHIVKOV και του κ. Vladimir MOSKOV ως μέλη της Επιτροπής των Περιφερειών,

         ΑΠΟΦΑΣΙΖΕΙ:
   Άρθρο 1
   Τα ακόλουθα πρόσωπα διορίζονται στην Επιτροπή των Περιφερειών, για το εναπομένον διάστημα της θητείας, ήτοι έως τις 25 Ιανουαρίου 2010:

               α)

               ως τακτικά μέλη:

                           Ms Dora Ilieva YANKOVA — Δήμαρχος του Σμόλιαν, πρόεδρος του Συμβουλίου διαχείρισης του Εθνικής Συνέλευσης των Δημαρχιών της Δημοκρατίας της Βουλγαρίας (NAMRB) [кмет на община Смолян, председател на управителния съвет на Националното сдружение на общините в Република България (НСОРБ)],

                           Mr Georgi Ivanov SLAVOV — Δήμαρχος του Γιάμπολ (кмет на община Ямбол),

                           Mr Guner Fariz SERBEST — Δήμαρχος του Σταμπόλοβο, μέλος τους Συμβουλίου διαχείρισης του Εθνικής Συνέλευσης των Δημαρχιών της Δημοκρατίας της Βουλγαρίας (NAMRB) [кмет на Стамболово, член на управителния съвет на Националното сдружение на общините в Република България (НСОРБ)],

                           Ms Penka Nedelkova PENKOVA — Δήμαρχος του Λομ, αντιπρόεδρος του Συμβουλίου διαχείρισης του Εθνικής Συνέλευσης των Δημαρχιών της Δημοκρατίας της Βουλγαρίας (NAMRB) [кмет на Лом, заместник-председател на управителния съвет на Националното сдружение на общините в Република България (НСОРБ)],

                           Mr Bojidar Ivanov YOTOV — Δήμαρχος του Ρούσε (кмет на Русе),

                           Mr Zlatko ZHIVKOV — Αντιπρόεδρος του Συμβουλίου διαχείρισης του Εθνικής Συνέλευσης των Δημαρχιών της Δημοκρατίας της Βουλγαρίας (NAMRB), Δήμαρχος του Μοντάνα [заместник-председател на управителния съвет на Националното сдружение на общините в Република България (НСОРБ), кмет на Монтана],

                           Mr Vladimir MOSKOV — Μέλος του Συμβουλίου διαχείρισης του Εθνικής Συνέλευσης των Δημαρχιών της Δημοκρατίας της Βουλγαρίας (NAMRB), Δήμαρχος του Γκότσε Ντέλχεβ [член на управителния съвет на Националното сдружение на общините в Република България (НСОРБ), кмет на Гоце Делчев]·

               β)

               ως αναπληρωματικά μέλη:

                           Mr Emil Hristov NAIDENOV — Δήμαρχος του Γκόρνα Μαλίνα (кмет на Горна Малина),

                           Mr Svetlin Genov TANCHEV — Δήμαρχος της Στάρα Ζαγόρας (кмет на Стара Загора),

                           Mr Pavel Iliev DIMITROV — δημοτικός σύμβουλος, Βάρνα (общински съветник, Варна),

                           Mr Veselin Petrov LICHEV — Δήμαρχος του Σόποτ (кмет на Сопот),

                           Mr Krasimir Blagoev KOSTOV — Δήμαρχος του Σούμεν (кмет на Шумен),

                           Mr Ivo Kirilov ANDONOV — Δήμαρχος της Σιλίστριας, Μέλος Συμβουλίου διαχείρισης του Εθνικής Συνέλευσης των Δημαρχιών της Δημοκρατίας της Βουλγαρίας (NAMRB), [кмет на Силистра, член на управителния съвет на Националното сдружение на общините в Република България (НСОРБ)],

                           Mr Rumen Georgiev RASHEV — Δήμαρχος του Βελίκο Τουρνόβο. Μέλος του Συμβουλίου διαχείρισης του Εθνικής Συνέλευσης των Δημαρχιών της Δημοκρατίας της Βουλγαρίας (NAMRB), [кмет на Велико Търново, член на управителния съвет на Националното сдружение на общините в Република България (НСОРБ)].

         Άρθρο 2
   Η παρούσα απόφαση παράγει αποτελέσματα από την ημέρα της έκδοσής της.

      Λουξεμβούργο, 2 Οκτωβρίου 2008.

            Για το Συμβούλιο

            Ο Πρόεδρος

         X. BERTRAND

      (1)  ΕΕ L 56 της 25.2.2006, σ. 75.


title: 2013/526/ΕΕ: Απόφαση του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013 , σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση, σύμφωνα με το σημείο 28 της διοργανικής συμφωνίας της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (Αίτηση EGF/2011/025 IT/Lombardia από την Ιταλία)

text:
               26.10.2013

               EL

               Επίσημη Εφημερίδα της Ευρωπαϊκής Ένωσης

               L 284/22

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ
   της 9ης Οκτωβρίου 2013
   σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση, σύμφωνα με το σημείο 28 της διοργανικής συμφωνίας της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (Αίτηση EGF/2011/025 IT/Lombardia από την Ιταλία)
   (2013/526/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τη διοργανική συμφωνία της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (1), και ιδίως το σημείο 28,
   Έχοντας υπόψη τον κανονισμό (ΕΚ) αριθ. 1927/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, σχετικά με τη σύσταση του Ευρωπαϊκού Ταμείου Προσαρμογής στην Παγκοσμιοποίηση (2), και ιδίως το άρθρο 12 παράγραφος 3,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) συστάθηκε για να παράσχει πρόσθετη υποστήριξη στους εργαζομένους που απολύονται ως αποτέλεσμα των μεγάλων διαρθρωτικών αλλαγών στη μορφή του παγκόσμιου εμπορίου λόγω της παγκοσμιοποίησης και να τους βοηθήσει να επανενταχθούν στην αγορά εργασίας.

               (2)

               Για τις αιτήσεις που υποβλήθηκαν από την 1η Μαΐου 2009 έως την 30ή Δεκεμβρίου 2011 το πεδίο εφαρμογής του ΕΤΠ διευρύνθηκε, για να περιλαμβάνει και τη στήριξη εργαζομένων των οποίων η απόλυση ήταν άμεση συνέπεια της παγκόσμιας χρηματοπιστωτικής και οικονομικής κρίσης.

               (3)

               Η διοργανική συμφωνία της 17ης Μαΐου 2006 επιτρέπει την κινητοποίηση του ΕΤΠ έως το ποσό των 500 εκατ. EUR ετησίως.

               (4)

               Στις 30 Δεκεμβρίου 2011 η Ιταλία υπέβαλε αίτηση για την κινητοποίηση του ΕΤΠ όσον αφορά τις απολύσεις σε 2 επιχειρήσεις που δραστηριοποιούνται στον κλάδο 26 της NACE αναθ. 2 («Κατασκευή ηλεκτρονικών υπολογιστών, ηλεκτρονικών και οπτικών προϊόντων») στην περιφέρεια NUTS II της Λομβαρδίας (ITC4), την οποία και συμπλήρωσε με πρόσθετες πληροφορίες έως τις 12 Μαρτίου 2013. Η εν λόγω αίτηση πληροί τις απαιτήσεις που προβλέπονται για τον καθορισμό των χρηματοδοτικών συνεισφορών, όπως ορίζονται στο άρθρο 10 του κανονισμού (ΕΚ) αριθ. 1927/2006. Συνεπώς, η Επιτροπή προτείνει την κινητοποίηση ποσού ύψους 1 164 930 EUR.

               (5)

               Επομένως, θα πρέπει να κινητοποιηθεί το ΕΤΠ για τη χορήγηση της χρηματοδοτικής συνεισφοράς σχετικά με την αίτηση που υπέβαλε η Ιταλία,

         ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2013 κινητοποιείται το Ευρωπαϊκό Ταμείο Προσαρμογής στην Παγκοσμιοποίηση για την παροχή ποσού 1 164 930 EUR σε πιστώσεις ανάληψης υποχρεώσεων και σε πιστώσεις πληρωμών.
   Άρθρο 2
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Στρασβούργο, 9 Οκτωβρίου 2013.

            Για το Ευρωπαϊκό Κοινοβούλιο

            Ο Πρόεδρος

         M. SCHULZ

            Για το Συμβούλιο

            Ο Πρόεδρος

         V. LEŠKEVIČIUS

      (1)  ΕΕ C 139 της 14.6.2006, σ. 1.

      (2)  ΕΕ L 406 της 30.12.2006, σ. 1.